ΑΠΟΦΑΣΕΙΣ
Αριθμ. ΔΦ 15/1284
Κανονισμός Λειτουργίας του Διιδρυματικού
Διατμηματικού Προγράμματος Μεταπτυχιακών
Σπουδών με τίτλο «Ανάλυση και Διαχείριση Ανθρωπογενών και Φυσικών Καταστροφών» των
Τμημάτων Δασολογίας και Φυσικού Περιβάλλοντος της Σχολής Γεωτεχνικών Επιστημών, Φυσι-
κής της Σχολής Θετικών Επιστημών, Χημείας της
Σχολής Θετικών Επιστημών και Διοικητικής Επιστήμης και Τεχνολογίας της Σχολής Οικονομίας
και Διοίκησης, του Διεθνούς Πανεπιστημίου της
Ελλάδος (ΔΙ.ΠΑ.Ε.) και της Σχολής Ανθυποπυραγών της Πυροσβεστικής Ακαδημίας.
Η ΣΥΓΚΛΗΤΟΣ
ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
5. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος», (Υ.Ο.Δ.Δ. 364).
6. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος», (Υ.Ο.Δ.Δ. 510).
7. Την υπό στοιχεία ΔΦ 2.1/16812/06-09-2023
απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων - Καθορισμός Τομέα Ευθύνης των Αντι-
πρυτάνεων - Ανάθεση αρμοδιοτήτων στους Αντιπρυτάνεις - Καθορισμός σειράς αναπλήρωσης του Πρύτανη»
(Υ.Ο.Δ.Δ. 925).
8. Την υπό στοιχεία ΔΦ 2.1/17583/19-09-2023 διαπιστωτική πράξη - απόφαση συγκρότησης της Συγκλήτου
του Διεθνούς Πανεπιστημίου της Ελλάδος για το Ακαδημαϊκό Έτος 2023-2024 του Πρύτανη του ΔΙ.ΠΑ.Ε. (ΑΔΑ:
91Υ446ΨΖ3Π-3Φ9).
9. Την υπό στοιχεία ΔΦ 30/146/08-01-2024 διαπιστωτική πράξη - απόφαση 3ης ανασυγκρότησης της Συγκλή-
του του Διεθνούς Πανεπιστημίου της Ελλάδος για το
Ακαδημαϊκό Έτος 2023-2024 του Πρύτανη του ΔΙ.ΠΑ.Ε.
(ΑΔΑ: 9ΞΖΤ46ΨΖ3Π-7ΤΟ).
10. Την υπό στοιχεία 135557/Ζ1/01-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 "Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις" για την οργάνωση και
λειτουργία προγραμμάτων μεταπτυχιακών σπουδών και
λοιπά θέματα».
11. Την υπ’ αρ. 1η/15-11-2023 (θέμα 4ο) απόφαση της
Επιτροπής Προγράμματος Σπουδών (ΕΠΣ) του Διιδρυματικού Διατμηματικού Μεταπτυχιακού Προγράμματος
(ΔΠΜΣ), με τίτλο «Ανάλυση και Διαχείριση Ανθρωπογενών και Φυσικών Καταστροφών».
12. Την υπ’ αρ. 16/18-12-2023 (θέμα 2ο) απόφαση της
Επιτροπής Μεταπτυχιακών Σπουδών του ΔΙ.ΠΑ.Ε.
13. Την υπό στοιχεία ΔΦ 1.2/25588/20-12-2023 γνωμοδότηση της νομικής υπηρεσίας του ΔΙ.ΠΑ.Ε.
14. Την υπ’ αρ. 1/15-01-2024 (θέμα 1ο) ομόφωνη απόφαση της συνεδρίασης της Επιτροπής Μεταπτυχιακών
Σπουδών, του ΔΙ.ΠΑ.Ε.
15. Την υπό στοιχεία ΔΦ 15/917/18-01-2024 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
16. Την υπ’ αρ. 03/23-01-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (θέμα 02).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 703
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
17. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει
Την αποδοχή της υπ’ αρ. 1η/15-11-2023 (θέμα 4ο)
απόφασης της Επιτροπής Προγράμματος Σπουδών του
ΔΠΜΣ, της υπ’ αρ. 1/15-01-2024 (θέμα 1ο) απόφασης της
Επιτροπής Μεταπτυχιακών Σπουδών, και σύμφωνα με
την υπό στοιχεία ΔΦ 1.2/25588/20-12-2023 γνωμοδότηση της νομικής υπηρεσίας του ΔΙ.ΠΑ.Ε., την έγκριση του
κανονισμού λειτουργίας του Διιδρυματικού Διατμηματικού Προγράμματος Μεταπτυχιακών Σπουδών με τίτλο
«Ανάλυση και Διαχείριση Ανθρωπογενών και Φυσικών
Καταστροφών», των Τμημάτων Δασολογίας και Φυσικού Περιβάλλοντος της Σχολής Γεωτεχνικών Επιστημών,
Φυσικής της Σχολής Θετικών Επιστημών, Χημείας της
Σχολής Θετικών Επιστημών και Διοικητικής Επιστήμης
και Τεχνολογίας της Σχολής Οικονομίας και Διοίκησης,
του Διεθνούς Πανεπιστημίου της Ελλάδος (ΔΙ.ΠΑ.Ε.) και
της Σχολής Ανθυποπυραγών της Πυροσβεστικής Ακαδημίας, ως ακολούθως:
Άρθρο 1
Γενικές διατάξεις
1. Η ίδρυση Προγραμμάτων Μεταπτυχιακών Σπουδών
(Π.Μ.Σ.) περιλαμβάνεται στο πολυετές αναπτυξιακό σχέδιο του Τμήματος Δασολογίας και Φυσικού Περιβάλλο-
ντος της Σχολής Γεωτεχνικών Επιστημών, Φυσικής της
Σχολής Θετικών Επιστημών, Χημείας της Σχολής Θετικών
Επιστημών και Διοικητικής Επιστήμης και Τεχνολογίας
της Σχολής Οικονομίας και Διοίκησης του Διεθνούς Πανεπιστημίου της Ελλάδος (ΔΙ.ΠΑ.Ε.) και εντάσσεται στον
στρατηγικό σχεδιασμό του ΔΙ.ΠΑ.Ε.
2. Το Διιδρυματικό Διατμηματικό Μεταπτυχιακό
Πρόγραμμα (Δ.Δ.Π.Μ.Σ.) οργανώνεται από το Τμήμα
Δασολογίας και Φυσικού Περιβάλλοντος της Σχολής
Γεωτεχνικών Επιστημών, το Τμήμα Φυσικής της Σχολής
Θετικών Επιστημών, το Τμήμα Χημείας της Σχολής Θετικών Επιστημών και το Τμήμα Διοικητικής Επιστήμης
και Τεχνολογίας της Σχολής Οικονομίας και Διοίκησης
του Διεθνούς Πανεπιστημίου της Ελλάδος (ΔΙ.ΠΑ.Ε.) και
της Σχολής Αξιωματικών της Πυροσβεστικής Ακαδημίας και αποσκοπούν στην προαγωγή της γνώσης, στην
ανάπτυξη της έρευνας και στην ικανοποίηση των εκπαιδευτικών, ερευνητικών και αναπτυξιακών αναγκών της
χώρας. Το Δ.Δ.Π.Μ.Σ. διέπεται από επιστημονική συνοχή,
έχει αντικείμενο συγγενές προς τα επιστημονικά πεδία
των Τμημάτων που τα οργανώνει και πληροί τις προϋποθέσεις που εγγυώνται υψηλό επίπεδο σπουδών. Σε αυτό
το πλαίσιο ιδρύθηκε το Δ.Δ.Π.Μ.Σ. με τίτλο «Ανάλυση και
Διαχείριση Ανθρωπογενών και Φυσικών Καταστροφών».
3. Το Δ.Δ.Π.Μ.Σ. απονέμει Μεταπτυχιακό Δίπλωμα
Ειδίκευσης (ΜΔΕ) επιπέδου επτά (7) του Εθνικού και
Ευρωπαϊκού Πλαισίου Προσόντων, σύμφωνα με  το
άρθρο 47 του ν. 4763/2020, στην «Ανάλυση και Διαχείριση Ανθρωπογενών και Φυσικών Καταστροφών (MSc
in Analysis and Management of Manmade and Natural
Disasters)», με ελάχιστο αριθμό ενενήντα (90) πιστωτικών μονάδων (ECTS) και ελάχιστη διάρκεια τριών (3)
ακαδημαϊκών εξαμήνων.
4. Η δομή, η οργάνωση και η λειτουργία του Δ.Δ.Π.Μ.Σ.
διέπονται από τις διατάξεις του Εσωτερικού Κανονισμού
του ΔΙ.ΠΑ.Ε., του Κανονισμού Μεταπτυχιακών Σπουδών
του ΔΙ.ΠΑ.Ε. και του σχετικού θεσμικού πλαισίου (νόμων,
ΠΔ, υπουργικών αποφάσεων) που ισχύει κάθε φορά και
οι οποίες υπερισχύουν του παρόντος κανονισμού.
5. Ο παρών Κανονισμός αναρτάται στην ιστοσελίδα
του Δ.Δ.Π.Μ.Σ.
Άρθρο 2
Αντικείμενο και Σκοπός
Αντικείμενο του παρόντος Δ.Δ.Π.Μ.Σ. είναι η παροχή
γνώσεων σχετικών με την ανάλυση αλλά και τη διαχείριση καταστροφών που οφείλονται σε ανθρωπογενή και
φυσικά αίτια. Επιπρόσθετο αντικείμενο είναι η διεξαγωγή
έρευνας σε μεταπτυχιακό επίπεδο σχετικής με τις προαναφερθείσες καταστροφές.
Το Δ.Δ.Π.Μ.Σ. αυτό θεωρείται ένα καινοτόμο και μοναδικό στο είδος του μεταπτυχιακό πρόγραμμα δεδομένου
ότι προσφέρει συνδυαστικές γνώσεις από γνωστικά πεδία
και αντικείμενα που θεραπεύουν τέσσερα (4) διαφορετικά
Τμήματα ενός Πανεπιστημίου, καθώς και η Σχολή Αξιωματικών της Πυροσβεστικής Ακαδημίας. Το γεγονός αυτό
δίνει τη δυνατότητα να παρέχεται προς τους φοιτητές του
ένας ολιστικός τρόπος προσέγγισης του σοβαρότατου
θέματος των φυσικών και ανθρωπογενών καταστροφών,
αρχικά υπό το πρίσμα της ανάλυσης και στη συνέχεια από
τη σκοπιά της διαχείρισης. Για το λόγο αυτό το συγκεκριμένο Δ.Δ.Π.Μ.Σ. μπορεί να απευθύνεται και σε στελέχη
και πολιτικό προσωπικό των Σωμάτων Ασφαλείας και των
Ενόπλων Δυνάμεων αλλά και σε πολιτικό προσωπικό Οργανισμών και Φορέων που σχετίζονται με την πολιτική
προστασία αλλά και με τη βιομηχανία.
Ειδικότερα, στόχος είναι η εκπαίδευση μέσω καινοτόμων διαδικασιών και μεθόδων της Διαχείρισης Κινδύνων,
Κρίσεων και Καταστροφών στα εξής αντικείμενα:
- Διαχείριση Κινδύνων, Κρίσεων και Καταστροφών.
- Φυσικές Διεργασίες, Κίνδυνοι και Καταστροφές.
- Περιβαλλοντικοί Κίνδυνοι και Τεχνολογικές Καταστροφές.
- Ανθρωπογενείς Κίνδυνοι και Καταστροφές.
- Κοινωνικές και οικονομικές συνέπειες των Καταστροφών.
- Διαχείριση και αντιμετώπιση κινδύνων και ατυχημάτων σε Μέσα Μαζικής Μεταφοράς.
- Καταπολέμηση και αντιμετώπιση εξάπλωσης πετρελαιοκηλίδων και πυρκαγιών που οφείλονται σε καύση
υδρογονανθράκων.
- Τεχνικές παρεμβάσεις για αποκατάσταση κινδύνων
σε Τεχνικά έργα απειλούμενα από Φυσικές και Τεχνολογικές καταστροφές.
- Αρχές Γεωπληροφορικής στη Διαχείριση των κινδύνων και των καταστροφών και Γεωγραφικά Πληροφο-
ριακά Συστήματα.
- Χρήση σύγχρονων τεχνολογιών και καινοτόμων
τεχνικών στην προστασία Αρχαιολογικών χώρων και
Μουσείων.
- Χρήση καινοτόμων τεχνικών στην προστασία περιοχών NATURA 2000 από Φυσικούς και Ανθρωπογενείς
κινδύνους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
- Σύγχρονα εργαλεία και μέθοδοι για την προετοιμασία, ενημέρωση και ετοιμότητα των πληθυσμών στη δι-
αχείριση και αντιμετώπιση Φυσικών και Τεχνολογικών
κινδύνων.
- Καινοτόμες μέθοδοι και τεχνικές Εκπαίδευσης ευπαθών ομάδων, μαθητών και φοιτητών στην διαχείριση
και αντιμετώπιση Φυσικών και Τεχνολογικών κινδύνων.
- Μηχανισμός Πολιτικής Προστασίας Ε.Ε. (RescEU).
Τα μαθήματα που θα διδάσκονται στο πλαίσιο του Μεταπτυχιακού θα ακολουθούν σύγχρονους κανονισμούς
ασφαλείας και θα είναι εναρμονισμένα με καινοτόμες τεχνικές και μεθόδους διδασκαλίας, θα αποτελούνται δε από
θεωρητικό τμήμα και αντίστοιχο εργαστηριακό (Ασκήσεις
Πράξης). Επιπρόσθετα, το πρόγραμμα διδασκαλίας θα
συμπληρώνεται από πρακτική εκπαιδευτική διαδικασία, η
οποία όσον αφορά τα μαθήματα που σχετίζονται με τους
Φυσικούς Κινδύνους και Καταστροφές, θα πραγματοποιείται στις εγκαταστάσεις εκπαιδευτικού συγκροτήματος
εντός Δασικής περιοχής, καθώς και στον παρακείμενο
αυτής υπαίθριο χώρο. Όσον αφορά δε τα μαθήματα που
σχετίζονται με τους αντίστοιχους Τεχνολογικούς Κινδύνους και Καταστροφές, η εκπαιδευτική διαδικασία θα
πραγματοποιείται στο Campus του Διεθνούς Πανεπιστημίου της Ελλάδος, που βρίσκεται στην πόλη της Καβάλας.
Άρθρο 3
Ισχύς του Εσωτερικού Κανονισμού του Δ.Δ.Π.Μ.Σ.
Οι διατάξεις του παρόντος κανονισμού εξειδικεύουν και συμπληρώνουν το ισχύον νομοθετικό πλαίσιο
όσον αφορά τις μεταπτυχιακές σπουδές και ειδικότερα τις διατάξεις του ν. 4957/2022 και της υπό στοιχεία
ΔΦ 15/19238_09.10.2023 απόφασης του Πρύτανη του
ΔΙ.ΠΑ.Ε. (Β’ 5922), «Κανονισμός Μεταπτυχιακών Σπουδών
του Διεθνούς Πανεπιστημίου της Ελλάδος».
Άρθρο 4
Όργανα του Δ.Δ.Π.Μ.Σ.
Αρμόδια όργανα για την οργάνωση και λειτουργία
Δ.Δ.Π.Μ.Σ. είναι τα ακόλουθα:
1. Η Σύγκλητος του ΔΙ.ΠΑ.Ε.
2. Η Επιτροπή Προγράμματος Σπουδών, η οποία ασκεί
τις αρμοδιότητες της Συνέλευσης του Τμήματος.
3. Συντονιστική Επιτροπή (Σ.Ε.)
4. Ο Διευθυντής του Δ.Δ.Π.Μ.Σ.
Αναλυτικότερα:
1. Η Σύγκλητος του ΔΙ.ΠΑ.Ε, η οποία είναι το αρμόδιο
όργανο για θέματα ακαδημαϊκού, διοικητικού, οργανωτικού και οικονομικού χαρακτήρα των Π.Μ.Σ. του Ιδρύ-
ματος και ασκεί όσες αρμοδιότητες σχετικά με τα Π.Μ.Σ.
δεν ανατίθενται από τον Νόμο ειδικώς σε άλλα όργανα.
Ειδικότερα:
α) Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης τους,
β) εγκρίνει την παράταση της χρονικής διάρκειας της
λειτουργίας των Δ.Δ.Π.Μ.Σ.,
γ) συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
δ) αποφασίζει την κατάργηση των Π.Μ.Σ. που προσφέρονται από το Α.Ε.Ι., κατόπιν εισήγησης της Επιτροπής
Μεταπτυχιακών και της Συνέλευσης του Τμήματος που
διοργανώνει το υπό κατάργηση Π.Μ.Σ.
2. Η Επιτροπή Προγράμματος Σπουδών η οποία
ασκεί τις αρμοδιότητες της Συνέλευσης του Τμήματος,
ο αριθμός των μελών και η σύνθεση της οποίας καθορίζονται στο Πρωτόκολλο συνεργασίας του Δ.Δ.Π.Μ.Σ.
Η Επιτροπή Προγράμματος Σπουδών αποτελείται από
μέλη Διδακτικού Ερευνητικού Προσωπικού (Δ.Ε.Π.) των
συνεργαζόμενων Τμημάτων σύμφωνα με όσα καθορίζονται στο Πρωτόκολλο συνεργασίας του Δ.Δ.Π.Μ.Σ. και
συγκροτείται με απόφαση της Συγκλήτου του ΔΙ.ΠΑ.Ε.,
κατόπιν εισήγησης των Συνελεύσεων των συνεργαζόμενων Τμημάτων ή αρμόδιων οργάνων των συνεργα-
ζόμενων φορέων. Εάν στο Δ.Δ.Π.Μ.Σ. συμμετέχουν κι
άλλοι φορείς σύμφωνα με την παρ. 6 του άρθρου 80 του
ν. 4957/2022 (Α’ 141), μετέχει ως μέλος της επιτροπής
τουλάχιστον ένας (1) εκπρόσωπος από κάθε συνεργαζόμενο φορέα. Με απόφαση της Επιτροπής Προγράμματος
Σπουδών δύναται να συγκροτείται Σ.Ε., με διετή θητεία,
στην οποία μετέχουν υποχρεωτικά ο Διευθυντής του
Δ.Δ.Π.Μ.Σ. και τέσσερα (4) από τα μέλη της Επιτροπής
Προγράμματος Σπουδών.
Ειδικότερα οι αρμοδιότητες της Επιτροπής Προγράμματος Σπουδών είναι:
α) Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Δ.Δ.Π.Μ.Σ.,
β) αναθέτει το διδακτικό έργο στους διδάσκοντες του
Δ.Δ.Π.Μ.Σ.,
γ) εισηγείται προς τη Σύγκλητο την τροποποίηση της
απόφασης ίδρυσης του Δ.Δ.Π.Μ.Σ., καθώς και την παράταση της διάρκειας του Δ.Δ.Π.Μ.Σ.,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Δ.Δ.Π.Μ.Σ.,
στ) εγκρίνει τον απολογισμό του Δ.Δ.Π.Μ.Σ. κατόπιν
εισήγησης της Συντονιστικής Επιτροπής,
ζ) ασκεί κάθε άλλη αρμοδιότητα που προβλέπεται από
τις διατάξεις του ν. 4957/2022.
Με απόφαση της Επιτροπής Προγράμματος Σπουδών,
οι αρμοδιότητες των περ. α) και δ) δύναται να μεταβιβάζονται στη Σ.Ε. του Δ.Δ.Π.Μ.Σ.
Στην Επιτροπή του Προγράμματος Σπουδών και τη
Σ.Ε. δύναται να συμμετέχουν Ομότιμοι Καθηγητές του
Τμήματος ή των συνεργαζόμενων Τμημάτων, εφόσον
παρέχουν διδακτικό έργο στο Δ.Δ.Π.Μ.Σ.
3. Η Συντονιστική Επιτροπή (Σ.Ε.) συγκροτείται με
απόφαση της Επιτροπής Προγράμματος Σπουδών, με
διετή θητεία, στην οποία συμμετέχουν ο Διευθυντής
του Δ.Δ.Π.Μ.Σ. και τέσσερα (4) μέλη της Επιτροπής
προγράμματος Σπουδών. Η Σ.Ε. είναι αρμόδια για την
παρακολούθηση και τον συντονισμό της λειτουργίας
του προγράμματος, συγκεκριμένα:
α) Καταρτίζει τον αρχικό ετήσιο προϋπολογισμό
του Δ.Δ.Π.Μ.Σ. και τις τροποποιήσεις του, εφόσον το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
Δ.Δ.Π.Μ.Σ. διαθέτει πόρους σύμφωνα με  το άρθρο 84,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς την Επιτροπή Προγράμματος Σπουδών του Δ.Δ.Π.Μ.Σ.
γ) εγκρίνει τη διενέργεια δαπανών του Δ.Δ.Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Δ.Δ.Π.Μ.Σ. και τον Κανονισμό μεταπτυχιακών και
διδακτορικών σπουδών,
ε) εισηγείται προς την Επιτροπή Προγράμματος Σπουδών την κατανομή του διδακτικού έργου, καθώς και την
ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
στ) εισηγείται προς την Επιτροπή Προγράμματος
Σπουδών την πρόσκληση Επισκεπτών Καθηγητών για
την κάλυψη διδακτικών αναγκών του Δ.Δ.Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την Επι-
τροπή Προγράμματος Σπουδών,
η) εισηγείται προς την Επιτροπή Προγράμματος Σπουδών την ανακατανομή των μαθημάτων μεταξύ των ακα-
δημαϊκών εξαμήνων, καθώς και θέματα που σχετίζονται
με την ποιοτική αναβάθμιση του προγράμματος σπουδών.
4. Ο Διευθυντής του Δ.Δ.Π.Μ.Σ. ορίζεται με απόφαση
της Επιτροπής Προγράμματος Σπουδών ένα (1) μέλος
της για διετή θητεία με δυνατότητα ανανέωσης χωρίς
περιορισμό. Είναι μέλος Δ.Ε.Π. βαθμίδας Καθηγητή και
Αναπληρωτή Καθηγητή και είναι του ιδίου ή συναφούς
γνωστικού αντικειμένου με το γνωστικό αντικείμενο του
Δ.Δ.Π.Μ.Σ. Ο Διευθυντής έχει της ακόλουθες αρμοδιότητες, όπως αυτές προβλέπονται σ το άρθρο 82 παρ. 4 του
ν. 4957/2022. Συγκεκριμένα: α) προεδρεύει της Επιτροπής Προγράμματος Σπουδών, συντάσσει την ημερήσια
διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση,
λειτουργία και υλοποίηση της εκπαιδευτικής διαδικασίας
του Δ.Δ.Π.Μ.Σ.
γ) εισηγείται προς την Επιτροπή Προγράμματος Σπουδών και τα λοιπά όργανα του Πανεπιστημίου θέματα σχε-
τικά με την αποτελεσματική λειτουργία του Δ.Δ.Π.Μ.Σ.,
δ) είναι Επιστημονικός Υπεύθυνος του προγράμματος
σύμφωνα με  το άρθρο 234 του ν. 4957/2022 και ασκεί
τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Δ.Δ.Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Δ.Δ.Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην υπό στοιχεία ΔΦ 15/19238_09.10.2023
απόφαση του Πρύτανη του ΔΙ.ΠΑ.Ε. (Β’ 5922), «Κανονισμός Μεταπτυχιακών Σπουδών του Διεθνούς Πανεπι-
στημίου της Ελλάδος» και στην απόφαση ίδρυσης του
Δ.Δ.Π.Μ.Σ.
Ο Διευθυντής του Δ.Δ.Π.Μ.Σ., καθώς και τα μέλη της
Σ.Ε. και της Επιτροπής Προγράμματος Σπουδών δεν δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Άρθρο 5
Διδάσκοντες Δ.Δ.Π.Μ.Σ.
1. Το διδακτικό έργο του Δ.Δ.Π.Μ.Σ. ανατίθεται, κατόπιν απόφασης της Επιτροπής Προγράμματος Σπουδών
στις ακόλουθες κατηγορίες διδασκόντων:
α. Μέλη Διδακτικού Ερευνητικού Προσωπικού (Δ.Ε.Π.)
των εμπλεκομένων τεσσάρων (4) τμημάτων του Διεθνούς Πανεπιστημίου της Ελλάδος (Τμήματα Δασολο-
γίας και Φυσικού Περιβάλλοντος της Σχολής Γεωτεχνικών
Επιστημών, Φυσικής της Σχολής Θετικών Επιστημών, Χημείας της Σχολής Θετικών Επιστημών και Διοικητικής
Επιστήμης και Τεχνολογίας της Σχολής Οικονομίας και Διοίκησης), επί συμβάσει διδακτικό προσωπικό της Σχολής
Αξιωματικών της Πυροσβεστικής Ακαδημίας ή άλλων
Τμημάτων του ίδιου ή άλλου Πανεπιστημίου ή Ανώτατου
Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών
τους, εφόσον το Δ.Δ.Π.Μ.Σ. έχει τέλη φοίτησης,
β. ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ. συνεργαζόμενους καθηγητές, δ. εντεταλμένους διδάσκοντες,
ε. επισκέπτες καθηγητές ή επισκέπτες ερευνητές,
στ. ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ. επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Δ.Δ.Π.Μ.Σ.
2. Η ανάθεση του διδακτικού έργου του Δ.Δ.Π.Μ.Σ.
πραγματοποιείται με απόφαση του αρμόδιου οργάνου,
ήτοι της Επιτροπής Προγράμματος Σπουδών, κατόπιν
εισήγησης του Διευθυντή του Δ.Δ.Π.Μ.Σ.
3. Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1 υπό την
προϋπόθεση ότι είναι κάτοχοι διδακτορικού διπλώματος.
Με απόφαση Επιτροπής Προγράμματος Σπουδών του
Δ.Δ.Π.Μ.Σ. δύναται να ανατίθεται η επίβλεψη διπλωματικών εργασιών και σε μέλη Δ.Ε.Π., Ε.Ε.Π. και Ε.ΔΙ.Π. των
Τμημάτων που συμμετέχουν στην υλοποίηση του παρόντος μεταπτυχιακού και τα οποία δεν έχουν αναλάβει
διδακτικό έργο στο Δ.Δ.Π.Μ.Σ.
Σε καμία περίπτωση, δεν δύναται η δυνατότητα σε
διδάσκοντα να επιβλέπει περισσότερες από δέκα (10)
διπλωματικές εργασίες ανά ακαδημαϊκό έτος.
4. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Δ.Δ.Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Επιτροπής Προ-
γράμματος Σπουδών του Δ.Δ.Π.Μ.Σ. περί ανάθεσης του
διδακτικού έργου, καθορίζεται το ύψος της αμοιβής κάθε
διδάσκοντος. Ειδικώς οι διδάσκοντες που έχουν την ιδιόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
τητα μέλους Δ.Ε.Π., δύνανται να αμείβονται επιπρόσθετα
για έργο που προσφέρουν προς το Δ.Δ.Π.Μ.Σ., εφόσον
εκπληρώνουν τις ελάχιστες εκ του νόμου υποχρεώσεις
τους, όπως ορίζονται στην παρ. 2 του άρθρου 155 του
ν. 4957/2022. Το τελευταίο εδάφιο εφαρμόζεται αναλογικά και για τα μέλη Ε.Ε.Π., Ε.ΔΙ.Π. και Ε.Τ.Ε.Π., εφόσον
εκπληρώνουν τις ελάχιστες εκ του νόμου υποχρεώσεις
τους.
5. Με απόφαση της Επιτροπής Προγράμματος Σπουδών δύναται να ανατίθεται επικουρικό διδακτικό έργο
στους υποψήφιους διδάκτορες του Τμήματος ή της Σχολής, υπό την επίβλεψη διδάσκοντος του Δ.Δ.Π.Μ.Σ.
Άρθρο 6
Αριθμός - Κατηγορίες Εισακτέων
Ο ανώτατος αριθμός των εισακτέων ορίζεται στους
εκατό (100) φοιτητές ανά ακαδημαϊκή περίοδο. Ο κατώτατος αριθμός εισακτέων στο πρόγραμμα για να εί-
ναι οικονομικά βιώσιμο είναι τριάντα (30). Δύναται να
πραγματοποιηθούν έως δύο (2) κύκλοι εισαγωγής ανά
ακαδημαϊκό έτος.
Στο Δ.Δ.Π.Μ.Σ. γίνονται δεκτοί πτυχιούχοι:
1. Αξιωματικοί και Υπαξιωματικοί των Σωμάτων Ασφαλείας και των Ενόπλων Δυνάμεων, από τα Ανώτατα Στρα-
τιωτικά Εκπαιδευτικά Ιδρύματα (Α.Σ.Ε.Ι.) (άρθρα 1 και 88
τον. 3883/2010 - Α’ 167), τη Σχολή Αξιωματικών της Ελληνικής Αστυνομίας (παρ. 5 άρθρο 38 του ν. 4249/2014 -
Α’ 73), τη Σχολή Αξιωματικών της Πυροσβεστικής Ακαδημίας (παρ. 5 άρθρο 39 του ν. 4662/2020 - Α’ 27) και
τη Σχολή Δοκίμων Σημαιοφόρων Λιμενικού Σώματος Ελληνικής Ακτοφυλακής (Σ.Δ.Σ.Λ.Σ. - ΕΛ.ΑΚΤ.) (άρθρο 1
του π.δ. 75/2018 - Α’ 145).
2. Από όλα τα Τμήματα των ΑΕΙ της ημεδαπής και αναγνωρισμένων ομοταγών ιδρυμάτων της αλλοδαπής, που
είναι συναφή με το ευρύτερο γνωστικό αντικείμενο του
Δ.Δ.Π.Μ.Σ. Σύμφωνα με  το άρθρο 304 του ν. 4957/2022,
τα Ανώτατα Εκπαιδευτικά Ιδρύματα (Α.Ε.Ι.), προκειμένου να διαπιστώσουν αν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα για την αποδοχή αίτησης και εγγραφής
για εισαγωγή σε μεταπτυχιακό πρόγραμμα σπουδών,
δεσμεύονται από το Εθνικό Μητρώο Αναγνωρισμένων
Ιδρυμάτων Ανώτατης Εκπαίδευσης της αλλοδαπής και το
Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων της Αλλοδαπής του Δ.Ο.Α.Τ.Α.Π.
Σε περίπτωση που ο τίτλος σπουδών έχει απονεμηθεί
από Ίδρυμα που συμπεριλαμβάνεται στον κατάλογο των
αλλοδαπών ιδρυμάτων που απονέμουν τίτλους σπουδών που οργανώνονται μέσω συμφωνίας δικαιόχρησης
με ιδιωτικούς φορείς στην Ελλάδα του άρθρου 307 του
ν. 4957/2022, η αρμόδια Γραμματεία του Τμήματος οφείλει
να ζητήσει Βεβαίωση Τόπου Σπουδών από το Πανεπιστήμιο της αλλοδαπής. Αν ως τόπος σπουδών ή μέρος αυτών
βεβαιώνεται η ελληνική επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
Σε περίπτωση που κάποιο Ίδρυμα ή τίτλος σπουδών
της αλλοδαπής δεν έχει καταχωρηθεί στα σχετικά μητρώα, ο Δ.Ο.Α.Τ.Α.Π. εξετάζει αυτεπαγγέλτως ή κατόπιν
αιτήματος από την αρμόδια Γραμματεία του Τμήματος
αν πληρούνται οι απαραίτητες προϋποθέσεις και με απόφασή του τα εντάσσει στα μητρώα.
3. Πτυχιούχοι μη συναφών Τμημάτων ΑΕΙ, γίνονται
δεκτοί σε περίπτωση που μετά την οριστικοποίηση του
καταλόγου εγγεγραμμένων στο μεταπτυχιακό, υπάρχουν
ακόμη κενές θέσεις. Στην περίπτωση αυτή προηγούνται
όσοι έχουν παρακολουθήσει επιτυχώς ικανό αριθμό σχετικών με το Δ.Δ.Π.Μ.Σ. μαθημάτων σε Τμήμα ΑΕΙ.
4. Επίσης, γίνονται δεκτοί επί πτυχίω φοιτητές και
φοιτήτριες των ιδρυμάτων της ημεδαπής, υπό την προϋπόθεση ότι θα έχουν ολοκληρώσει όλες τις υποχρεώ-
σεις τους και θα έχουν προσκομίσει σχετική βεβαίωση
περάτωσης σπουδών.
Άρθρο 7
Κριτήρια Εισαγωγής Διαδικασία Επιλογής υποψηφίων
7.1. Πρόσκληση εκδήλωσης ενδιαφέροντος:
Κάθε ακαδημαϊκό έτος το Δ.Δ.Π.Μ.Σ., μετά την 1η Μαρτίου και ύστερα από εισήγηση του Διευθυντή και απόφα-
ση της Επιτροπής Μεταπτυχιακών Σπουδών, αναρτάται η
Πρόσκληση εκδήλωσης ενδιαφέροντος για την εισαγωγή υποψηφίων στην ιστοσελίδα του Δ.Δ.Π.Μ.Σ. και στις
ιστοσελίδες των Τμημάτων που οργανώνεται, στο Τμήμα Δασολογίας και Φυσικού Περιβάλλοντος, στο Τμήμα
Φυσικής, στο Τμήμα Χημείας και στο Τμήμα Διοικητικής
Επιστήμης και Τεχνολογίας του ΔΙ.ΠΑ.Ε..
Στην πρόσκληση εκδήλωσης ενδιαφέροντος, προσδιορίζονται όλες οι σχετικές πληροφορίες που αφορούν
την υποβολή των δικαιολογητικών των υποψηφίων
(απαιτούμενα δικαιολογητικά, τρόπος υποβολής δικαιολογητικών, καταληκτική ημερομηνία κατάθεσης δικαι-
ολογητικών κ.λπ.), καθώς και τα κριτήρια αξιολόγησης
των αιτήσεων των υποψηφίων. Παράταση κατάθεσης
αιτήσεων μπορεί να δοθεί εφόσον δεν συμπληρωθεί ο
αριθμός των προσφερόμενων θέσεων.
7.2. Απαιτούμενα δικαιολογητικά:
α. Συμπληρωμένη αίτηση, σχέδιο της οποίας διατίθεται
στην ιστοσελίδα του Δ.Δ.Π.Μ.Σ. (http://mandisastermsc.
ihu.gr).
β. Αναλυτικό βιογραφικό σημείωμα.
γ. Αντίγραφα πτυχίων (αν οι τίτλοι σπουδών έχουν
χορηγηθεί από ΑΕΙ του εξωτερικού, σύμφωνα με τη διαδικασία που προβλέπεται σ το άρθρο 5β. του παρόντος
κανονισμού).
δ. Πιστοποιητικό αναλυτικής βαθμολογίας προπτυχιακών μαθημάτων.
ε. Πιστοποιητικό καλής γνώσης της Αγγλικής ή και
άλλων γλωσσών.
στ. Φωτοαντίγραφο της αστυνομικής ταυτότητας.
ζ. Δύο (2) φωτογραφίες.
η. Ανάτυπα άρθρων που δημοσιεύθηκαν είτε σε επιστημονικά περιοδικά, είτε σε πρακτικά διεθνών συνε-
δρίων (εάν υπάρχουν).
θ. Αποδεικτικά Επαγγελματικής Εμπειρίας συναφούς
με το αντικείμενο του Δ.Δ.Π.Μ.Σ. (εάν υπάρχουν).
ι. Κάθε άλλο στοιχείο που θα συνέβαλε, ώστε η επιτροπή επιλογής να σχηματίσει πληρέστερη εικόνα σχετικά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
με τα επιστημονικά ενδιαφέροντα και την εμπειρία του
υποψήφιου κατά την κρίση του.
Κριτήρια επιλογής:
Τα κριτήρια επιλογής υποψηφίων για την παρακολούθηση του Δ.Δ.Π.Μ.Σ. είναι τα εξής:
1. Βαθμός πτυχίου,
2. Συναφή μαθήματα
3. Συνάφεια και βαθμός πτυχιακής εργασίας,
4. Γνώση ξένης γλώσσας,
5. Συναφής επαγγελματική εμπειρία και
6. Συναφές επιστημονικό έργο.
Ειδικότερα, τα παραπάνω κριτήρια μοριοδοτούνται
ως εξής:
1. Βαθμός πτυχίου
Έως 20 μόρια: Βαθμός Πτυχίου X 3
2. Συναφή μαθήματα
Έως 10 μόρια. Μέσος όρος (ΜΟ) βαθμολογίας συναφών μαθημάτων Χ13
3. Συνάφεια και βαθμός πτυχιακής εργασίας
Έως 10 μόρια:
α) Πτυχιακή εργασία σε συναφές αντικείμενο: Βαθμός
Πτυχιακής X 1
β) Πτυχιακή εργασία σε άλλο αντικείμενο: 4. Γνώση ξένης γλώσσας
Έως 10 μόρια:
α) Άριστη: 10 μόρια
β) Πολύ καλή: 5 μόρια
Η γνώση της ξένης γλώσσας αποδεικνύεται με την
προσκόμιση των προβλεπόμενων από τις ισχύουσες
διατάξεις πιστοποιητικών (άρθρο 1 του π.δ. 146/2007
(Α’ 185), σε συνδυασμό με το τελευταίο εδάφιο της παρ. 1
του άρθρου 1 π.δ. 116/2006 «Τροποποίηση του άρθρου 28 του π.δ. 50/2001» (Α’ 115/2006), όπως ισχύουν.
5. Συναφής επαγγελματική εμπειρία
(συμπεριλαμβανομένης ερευνητικής και μελετητικής
εμπειρίας, συναφών με τα αντικείμενα του ΠΜΣ)
Έως 24 μόρια: Μήνας Χ 1
6. Συναφές επιστημονικό έργο
(δημοσιευμένο επιστημονικό έργο, σε συναφή με αντικείμενα του Δ.Δ.Π.Μ.Σ.)
Έως 6 μόρια
α) Επιστημονική δημοσίευση (ΕΔ) σε περιοδικά του
Citation Index: ΕΔ Χ 1
β) Επιστημονική δημοσίευση (ΕΔ) σε άλλα περιοδικά/
συνέδρια: ΕΔ Χ 0.5
7. Συμμετοχή σε σχετική συνέντευξη ενώπιον Επιτροπής αποτελούμενης από τρία μέλη της ΕΠΣ, ένα εκ των
οποίων θα είναι ο Διευθυντής του Δ.Δ.Π.Μ.Σ.
Έως 20 μόρια.
Κάθε υποψήφιος μπορεί να συγκεντρώσει έως 100
μόρια.
Επιτροπή Επιλογής Εισακτέων - Διαδικασία Επιλογής:
Η επιλογή των εισακτέων γίνεται από τριμελή επιτροπή
αποτελούμενη από μέλη της ΕΠΣ, ένα εκ των οποίων θα
είναι ο Διευθυντής του Δ.Δ.Π.Μ.Σ.
Οι αιτήσεις των υποψηφίων κατά’ τη διαδικασία αξιολόγησης διακρίνονται στις εξής κατηγορίες: α) δεκτή’
αίτηση, β) απορριπτέα αίτηση.
Ελλιπείς αιτήσεις υποψηφίων απορρίπτονται.
Καταρτίζεται ο προσωρινός πίνακας επιλογής των υποψήφιων, αναρτάται στην ιστοσελίδα του Δ.Δ.Π.Μ.Σ και
ανακοινώνεται η χρονική διάρκεια των ενστάσεων. Μετά
το πέρας της περιόδου των ενστάσεων, καταρτίζεται ο
τελικός πίνακας επιλογής των επιτυχόντων εισακτέων, ο
οποίος εγκρίνεται και επικυρώνεται από την Επιτροπή
Προγράμματος Σπουδών. Σε περίπτωση ισοβαθμίας εισάγονται όλοι οι ισοβαθμήσαντες υποψήφιοι.
Οι επιτυχόντες υποψήφιοι που έχουν γίνει δεκτοί καλούνται να εγγραφούν στο Δ.Δ.Π.Μ.Σ. προσκομίζοντας
στη Γραμματεία του Δ.Δ.Π.Μ.Σ. όλα τα νόμιμα δικαιολογητικά, μέσα στην προθεσμία που ορίζει η Γραμματεία. Οι
θέσεις των επιτυχόντων που δεν θα εγγραφούν εμπρόθεσμα αναπληρώνονται από άλλους επιτυχόντες που
προέρχονται από τον πίνακα επιλαχόντων με βάση τη
σειρά επιτυχίας. Κάθε υποψήφιος πριν εγγραφεί πρέπει
να λαμβάνει γνώση του παρόντος Κανονισμού Εσωτερικής λειτουργίας του Δ.Δ.Π.Μ.Σ. και να αποδεχτεί τους
κανόνες λειτουργίας του μεταπτυχιακού προγράμματος.
Άρθρο 8
Διάρκεια πλήρους φοίτησης
Η χρονική διάρκεια πλήρους φοίτησης στο Δ.Δ.Π.Μ.Σ
που οδηγεί στην απονομή του ΜΔΕ, ορίζεται σε τρία (3)
ακαδημαϊκά εξάμηνα εκ των οποίων τα δύο πρώτα διατίθενται για διδασκαλία μαθημάτων και το τρίτο για την
εκπόνηση και συγγραφή της μεταπτυχιακής διατριβής.
Σε κάθε περίπτωση ο μεταπτυχιακός φοιτητής είναι υποχρεωμένος να ολοκληρώσει τις σπουδές του εντός του
χρονικού διαστήματος που δεν υπερβαίνει το διπλάσιο
της κανονικής φοίτησης, ήτοι έξι (6) ακαδημαϊκά εξάμηνα. Μετά το τέλος της παράτασης αυτής ο φοιτητής δια-
γράφεται από το Δ.Δ.Π.Μ.Σ. με απόφαση της Επιτροπής
Μεταπτυχιακών Σπουδών.
Με απόφαση της Επιτροπής Προγράμματος Σπουδών
και μετά από αίτηση του φοιτητή μπορεί να παρατείνεται
περεταίρω κατά ένα (1) εξάμηνο ο χρόνος σύνταξης και
κατάθεσης της μεταπτυχιακής διπλωματικής εργασίας.
Το Δ.Δ.Π.Μ.Σ. οργανώνεται με βάση το σύστημα μεταφοράς και συσσώρευσης πιστωτικών μονάδων (ECTS).
Για την απόκτηση του ΜΔΕ απαιτούνται ενενήντα (90)
πιστωτικές μονάδες. Κάθε μάθημα αντιστοιχεί σε πέντε
(5) πιστωτικές μονάδες και απαιτείται παρακολούθηση
και επιτυχής αξιολόγηση σε δώδεκα (12) υποχρεωτικά
μαθήματα, έξι (6) ανά εξάμηνο, τα οποία αντιστοιχούν
συνολικά σε εξήντα (60) πιστωτικές μονάδες. Η μεταπτυχιακή διπλωματική εργασία αντιστοιχεί σε τριάντα (30)
πιστωτικές μονάδες.
Δεν προβλέπεται μερική φοίτηση στο Δ.Δ.Π.Μ.Σ.
Άρθρο 9
Αναστολή φοίτησης
Οι φοιτητές που δεν έχουν υπερβεί το ανώτατο όριο
φοίτησης, δηλαδή τα έξι εξάμηνα, δύνανται, μετά από
αίτησή τους προς τη Γραμματεία του Δ.Δ.Π.Μ.Σ., να αναστείλουν τη φοίτησή τους για χρονική περίοδο που δεν
υπερβαίνει τα δύο (2) εξάμηνα.
Ο/Η ενδιαφερόμενος/η καταθέτει την αίτηση του στην
αρχή του ακαδημαϊκού εξαμήνου στην οποία θα αναΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
φέρονται οι λόγοι (ασθένεια, οικονομικοί λόγοι, φόρτος
εργασίας) για τους οποίους αιτείται την αναστολή φοίτησης προσκομίζοντας τα απαραίτητα δικαιολογητικά
ή υπεύθυνη δήλωσή του μέσω gov.gr. Με απόφαση της
Επιτροπής Μεταπτυχιακών Σπουδών θα αναστέλλεται η
φοίτηση του/της ενδιαφερόμενου/ης για χρονικό διάστημα που δεν θα υπερβαίνει τα δύο ακαδημαϊκά εξάμηνα.
Για αυτό το χρονικό διάστημα αίρεται η φοιτητική ιδιότητα και αναστέλλονται όλα τα φοιτητικά δικαιώματα του/
της φοιτητή/τριας. Η φοιτητική ιδιότητα αποκτάται ξανά
αυτομάτως μετά τη λήξη της αναστολής φοίτησης. Απαραίτητη προϋπόθεση για την απόφαση αναστολής φοί-
τησης αποτελεί η καταβολή του συνόλου των διδάκτρων.
Τα εξάμηνα διακοπής της φοιτητικής ιδιότητας δεν
προσμετρούνται στην προβλεπόμενη ανώτατη διάρκεια
φοίτησης.
Όσοι/ες μεταπτυχιακοί/ες φοιτητές/τριες έχουν λάβει
από τον Φορέα Εργασίας τους εκπαιδευτική άδεια για τη
φοίτησή τους στο Δ.Δ.Π.Μ.Σ. δεν δικαιούνται κατά το ίδιο
χρονικό διάστημα διακοπή φοίτησης.
Άρθρο 10
Διαγραφή Μεταπτυχιακού/ής Φοιτητή/τρια
Με απόφαση της Επιτροπής Προγράμματος Σπουδών
μετά από πρόταση της Συντονιστικής Επιτροπής, διαγράφονται μεταπτυχιακοί φοιτητές/φοιτήτριες. Οι λόγοι
διαγραφής είναι:
1. Η μη επαρκής πρόοδος του μεταπτυχιακού φοιτητή, η οποία τεκμηριώνεται από τη μη συμμετοχή στην
εκπαιδευτική διαδικασία, όπως στην παρακολούθηση
μαθημάτων, στην εκπόνηση εργασιών συμμετοχή στις
εξετάσεις.
2. Μη συμμόρφωση προς τα οριζόμενα του παρόντος
Κανονισμού λειτουργίας του Δ.Δ.Π.Μ.Σ.
3. Συμπεριφορά που προσβάλλει την ακαδημαϊκή
δεοντολογία κατά την κείμενη νομοθεσία και κατά τον
κώδικα δεοντολογίας του ΔΙ.ΠΑ.Ε.
4. Μετά από αίτηση του/της μεταπτυχιακού/κής φοιτητή/τριας.
Άρθρο 11
Πρόγραμμα Σπουδών
11.1 Πρόγραμμα Σπουδών:
1. Το Δ.Δ.Π.Μ.Σ. είναι πλήρους φοίτησης.
2. Κατά τη διάρκεια των σπουδών οι μεταπτυχιακοί φοιτητές υποχρεούνται σε παρακολούθηση και επιτυχή εξέ-
ταση μεταπτυχιακών μαθημάτων, συμμετοχή σε εργαστηριακές ασκήσεις και εκπόνηση μεταπτυχιακής διατριβής.
3. Ο συνολικός αριθμός των μαθημάτων του προγράμματος που πρέπει να παρακολουθήσουν οι μεταπτυχιακοί
φοιτητές ανέρχεται σε δώδεκα (12), έξι (6) σε καθένα από
τα δύο πρώτα εξάμηνα, και η παρακολούθησή τους είναι
υποχρεωτική. Κάθε μάθημα αντιστοιχεί σε πέντε (5) ECTS.
Σε κάθε εξάμηνο σπουδών αντιστοιχούν τριάντα (30) ECTS.
Η μεταπτυχιακή διατριβή αντιστοιχεί σε τριάντα (30) ECTS.
Για την απόκτηση του ΜΔΕ απαιτούνται ενενήντα (90) ECTS.
4. Το πρόγραμμα διδάσκεται στην Ελληνική γλώσσα.
Η μεταπτυχιακή διπλωματική εργασία είναι δυνατόν να
γραφεί στην ελληνική ή στην αγγλική γλώσσα.
5. Είναι δυνατή η ανακατανομή των μαθημάτων μεταξύ των ακαδημαϊκών εξαμήνων μετά από την εισήγηση
της Συντονιστικής Επιτροπής στην Επιτροπή Προγράμματος Σπουδών.
6. Ο Διευθυντής του Δ.Δ.Π.Μ.Σ. συνεπικουρούμενος
από τη ΣΕ φροντίζει για την οργάνωση της διδασκαλίας, του ωρολογίου προγράμματος, του ορισμού του
υπευθύνου μαθήματος σε περίπτωση που αντιστοιχούν
περισσότεροι του ενός διδάσκοντα ανά μάθημα, τις
ασκήσεις πράξης, τις εργαστηριακές ασκήσεις καθώς
και κάθε άλλης λεπτομέρειας για την ομαλή διεξαγωγή
του προγράμματος τηρουμένων των όρων της αριστείας.
Το ίδιο όργανο δύναται να τροποποιεί την οργάνωση
της διδασκαλίας μετά από αιτιολογημένη εισήγηση του
Διευθυντή.
Το αναλυτικό πρόγραμμα σπουδών είναι το παρακάτω:
Α/Α
Α’ ΕΞΑΜΗΝΟ
ΥΠΟΧΡΕΩΤΙΚΑ
ΜΑΘΗΜΑΤΑ
ΠΙΣΤΩΤΙΚΕΣ
ΜΟΝΑΔΕΣ (ECTS)
Ανάλυση και διαχείριση
κινδύνων, κρίσεων και
καταστροφών
Φυσικές καταστροφές και
κίνδυνοι Ι
Αρχές γεωπληροφορικής
στη διαχείριση των
καταστροφών
Ο ανθρώπινος
παράγοντας στη
διαχείριση κινδύνων,
κρίσεων και
καταστροφών
Οικονομικές συνέπειες
κινδύνων, κρίσεων και
καταστροφών
Μεθοδολογία έρευνας και
συγγραφή διατριβών
Σύνολο
Β’ ΕΞΑΜΗΝΟ ΥΠΟΧΡΕΩΤΙΚΑ
ΜΑΘΗΜΑΤΑ
ΠΙΣΤΩΤΙΚΕΣ
ΜΟΝΑΔΕΣ (ECTS)
Φυσικές καταστροφές και
κίνδυνοι ΙΙ
Τεχνολογικές
καταστροφές και
περιβαλλοντικοί κίνδυνοι
Αντιμετώπιση και
διαχείριση πυρκαγιών σε
ηλεκτρομηχανολογικές
εγκαταστάσεις και
πυρκαγιών ατυχημάτων
μέσων μαζικής
μεταφοράς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
Αντιμετώπιση
της εξάπλωσης
πετρελαιοκηλίδων
και πυρκαγιών που
οφείλονται σε καύση
υδρογονανθράκων
Τεχνικές παρεμβάσεις
για διευθέτηση των
φυσικών καταστροφών
και κινδύνων
Χρήση νέων τεχνολογιών
για την εκπαίδευση
στην διαχείριση και
αντιμετώπιση κινδύνων
και καταστροφών
Σύνολο
Γ’ ΕΞΑΜΗΝΟ
ΠΙΣΤΩΤΙΚΕΣ
ΜΟΝΑΔΕΣ (ECTS
Μεταπτυχιακή
διπλωματική εργασία
Σύνολο
11.2 Λειτουργία του Προγράμματος Σπουδών:
1. Το ακαδημαϊκό ημερολόγιο του Δ.Δ.Π.Μ.Σ. με τις
ημερομηνίες έναρξης και λήξης των μαθημάτων του
Δ.Δ.Π.Μ.Σ., τις ημερομηνίες των εξετάσεων και παρουσιάσεων και γενικά όλα τα σχετικά, με τη διεξαγωγή των
μαθημάτων ζητήματα, αποφασίζονται από την Επιτροπή
Προγράμματος Σπουδών μετά από εισήγηση του Διευθυντή και ανακοινώνονται στους φοιτητές μέσω της
επίσημης ιστοσελίδας του Δ.Δ.Π.Μ.Σ. Το ακαδημαϊκό
ημερολόγιο και το ωρολόγιο πρόγραμμα μαθημάτων
διαβιβάζεται στην Διεύθυνση Ακαδημαϊκών θεμάτων
και στον Ε.Λ.Κ.Ε. του ΔΙ.ΠΑ.Ε.
2. Η διάρκεια ενός εξαμήνου ανέρχεται σε 16 εβδομάδες, 13 εβδομάδες διαλέξεων και παρουσιάσεων εργα-
σιών, μια (1) εβδομάδα για αναπλήρωση χαμένων διαλέξεων ή για περιληπτική ανασκόπηση της διδαχθείσης
ύλης και 2 εβδομάδες για τις τελικές εξετάσεις εξαμήνου.
3. Πρόσθετη διδασκαλία είναι εφικτή και εκτός του
τυπικού προγράμματος μαθημάτων, εφόσον δικαιολογείται από ειδικές περιστάσεις, μετά από συνεννόηση
του διδάσκοντος με τους φοιτητές.
4. Οι διδάσκοντες υποχρεούνται να παίρνουν παρουσίες σε κάθε διάλεξη και οι λίστες παρουσιών κατατίθενται
στη Γραμματεία του Δ.Δ.Π.Μ.Σ.
5. Η παρακολούθηση των μεταπτυχιακών μαθημάτων
και η συμμετοχή στις εξετάσεις κάθε εξαμήνου είναι υποχρεωτική. Οι φοιτητές είναι υποχρεωμένοι να ενημερώ-
νουν τον καθηγητή του μαθήματος για προγραμματισμένη απουσία τους, εξηγώντας τις αιτίες μη παρουσίας
τους. Ο επιτρεπόμενος αριθμός απουσιών ανά μάθημα
δεν μπορεί να υπερβαίνει το 20% του συνολικού αριθμού
των ωρών διδασκαλίας του μαθήματος. Σε περίπτωση
που οι απουσίες ξεπερνούν το παραπάνω όριο, ο φοιτητής δεν έχει δικαίωμα συμμετοχής στις εξετάσεις του
μαθήματος.
6. Η διδασκαλία γίνεται στην ελληνική εκτός της περίπτωσης πρόσκλησης διδάσκοντα από το εξωτερικό
οπότε η διδασκαλία γίνεται στην αγγλική. Οι εξετάσεις
στο Δ.Δ.Π.Μ.Σ. πραγματοποιούνται αποκλειστικά στην
ελληνική γλώσσα.
Άρθρο 12
Εξ αποστάσεως οργάνωση της εκπαιδευτικής
διαδικασίας του Δ.Δ.Π.Μ.Σ.
Το Δ.Δ.Π.Μ.Σ. «Ανάλυση και Διαχείριση Ανθρωπογενών και Φυσικών Καταστροφών» παρουσιάζει μία
ιδιαιτερότητα όσον αφορά την γεωγραφική κατανομή
προέλευσης των υποψηφίων φοιτητών, δεδομένου ότι
πολλοί εξ’ αυτών είναι Αξιωματικοί, Υπαξιωματικοί ή και
οπλίτες των Σωμάτων Ασφαλείας αλλά και των Ενόπλων
Δυνάμεων της Χώρας και ως εκ τούτου δυνητικά προέρχονται από ολόκληρη την Επικράτεια. Για τον λόγο
αυτό για την υλοποίησή του και προκειμένου να μην
υπάρξουν κριτήρια αποκλεισμού υποψηφίων εξαιτίας
αδυναμίας πρόσβασής των στους χώρους διδασκαλίας, επιλέγεται η εξ αποστάσεως σύγχρονη Εκπαίδευση
μέσω των πιστοποιημένων και εγκεκριμένων ψηφιακών
μέσων του Υπουργείου Παιδείας. Με την χρήση των προαναφερθέντων ψηφιακών μέσων θα πραγματοποιείται
η εξεταστική διαδικασία όπως και η υποστήριξη των
Μεταπτυχιακών διατριβών.
Οι διαδικασίες υποστήριξης της εξ αποστάσεως εκπαίδευσης είναι οι ακόλουθες:
- Υπηρεσίες SSO για εύκολη πρόσβαση σε όλους τους
Ακαδημαϊκούς Πόρους/Εφαρμογές.
- Περιβάλλοντα Διαχείρισης Περιεχομένου και Ηλεκτρονικής Μάθησης (eclass) για την υποστήριξη σύγ-
χρονης τηλεκπαίδευσης.
- Υπηρεσίες Τηλεδιασκέψεων (Zoom).
- Υπηρεσίες Streaming.
- Υπηρεσίες Υποβολής ερωτήσεων/Διαχείρισης Παραπόνων/Ακαδημαϊκού Συμβούλου.
Οι μεταπτυχιακοί φοιτητές με τη χρήση των ηλεκτρονικών ψηφιακών μέσων επιλέγουν το δικό τους χρονικό
πλαίσιο για επικοινωνία και πρόσβαση στο εκπαιδευτικό
υλικό και τις μαθησιακές πηγές.
Επιπρόσθετα μετά το πέρας του δευτέρου (εαρινού)
εξαμήνου, θα ακολουθεί πρακτική εκπαιδευτική διαδικασία, η οποία θα αφορά τα μαθήματα που σχετίζονται
με τους Φυσικούς Κινδύνους και Καταστροφές και θα
πραγματοποιείται στις εγκαταστάσεις εκπαιδευτικού συγκροτήματος εντός Δασικής περιοχής καθώς και στον
παρακείμενο αυτής, υπαίθριο χώρο.
Άρθρο 13
Υλικοτεχνική υποδομή
Το Δ.Δ.Π.Μ.Σ. υλοποιείται εξ αποστάσεως μέσω πιστοποιημένων και εγκεκριμένων ψηφιακών μέσων του
Υπουργείου Παιδείας. Παρόλο αυτά, όλοι οι μεταπτυχιακοί φοιτητές, για την κάλυψη των διδακτικών και ερευ-
νητικών αναγκών, έχουν πρόσβαση στην υλικοτεχνική
υποδομή του Τμήματος Δασολογίας και Φυσικού Περιβάλλοντος (βιβλιοθήκη, εργαστήρια κ.λπ.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
Άρθρο 14
Εξετάσεις - Αξιολόγηση Φοιτητών/τριών
Οι φοιτητές/τριες του μεταπτυχιακού προγράμματος
αξιολογούνται στο τέλος κάθε εξαμήνου για όλα τα μαθήματα που διδάχθηκαν. Η αξιολόγησή τους βασίζεται
σε γραπτές ή προφορικές εξετάσεις, ή με συνδυασμό
γραπτών - προφορικών εξετάσεων και εργασιών. Ο τρόπος εξέτασης και βαθμολόγησης καθορίζεται από τους
διδάσκοντες κάθε μαθήματος, οι οποίοι ενημερώνουν
τους φοιτητές με την έναρξη διδασκαλίας του μαθήματος. Οι εξετάσεις πραγματοποιούνται εξ αποστάσεως
μέσω των πιστοποιημένων και εγκεκριμένων ψηφιακών
μέσων του Υπουργείου Παιδείας.
Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από το
μηδέν (0) έως το δέκα (10) και στρογγυλοποιούνται στην
πλησιέστερη μονάδα. Η βαθμολογική κλίμακα για την
αξιολόγηση της επιτυχίας ορίζεται ως εξής:
- 8,50 - 10,00 «Άριστα»
- 7,00 - 8,49 «Λίαν καλώς»
- 5,00 - 6,99 «Καλώς»
- 0,0 έως 4,99 «Κακώς»
Κατώτερος προβιβάσιμος βαθμός θεωρείται το πέντε
(5).
Οι βαθμοί των εξετάσεων ανακοινώνονται το αργότερο εντός είκοσι (20) ημερών μετά την ημερομηνία εξέτα-
σης κάθε μαθήματος. Ο τελικός βαθμός κάθε μαθήματος
προκύπτει από το σύνολο των επιδόσεων του φοιτητή
ή της φοιτήτριας σε εξετάσεις και εργασίες στο πλαίσιο
του μαθήματος.
Φοιτητής/τρια που δεν προσήλθε στην εξέταση ενός
μαθήματος, χάνει την εξεταστική περίοδο και δύναται
να εξεταστεί στην εξεταστική περίοδο του Σεπτεμβρίου.
Φοιτητής/τρια που αποτυγχάνει στην εξέταση ενός
μαθήματος, μπορεί να επανεξετασθεί στο μάθημα αυτό
στην εξεταστική περίοδο του Σεπτεμβρίου.
Εάν αποτύχει και στην εξεταστική του Σεπτεμβρίου,
εξετάζεται από τριμελή επιτροπή εξέτασης που ορίζεται
από την Επιτροπή Προγράμματος Σπουδών μετά από
αίτησή του. Τα μέλη της τριμελής επιτροπής εξέτασης
είναι μέλη ΔΕΠ με γνωστικό αντικείμενο ίδιο ή συναφές
με αυτό που του προς εξέταση μαθήματος. Η εξέταση
μπορεί να είναι γραπτή ή προφορική. Δεν δύναται να
συμμετέχει στην επιτροπή ο διδάσκων του μαθήματος.
Οι εξεταστικές περίοδοι ορίζονται από το Ακαδημαϊκό
Ημερολόγιο του μεταπτυχιακού προγράμματος.
Άρθρο 15
Υποχρεώσεις Διδασκόντων
1. Κάθε διδάσκων του Δ.Δ.Π.Μ.Σ. είναι υποχρεωμένος
να τηρεί πιστά το πρόγραμμα και το ωράριο των μαθημάτων, να διασφαλίζει την υψηλή ποιότητα του περι-
εχομένου του μαθήματος του (ανανεωμένο σύμφωνα
με τις τρέχουσες εξελίξεις και βασιζόμενο στη διεθνή
βιβλιογραφία) και να τηρεί την ακαδημαϊκή δεοντολογία.
Επιπλέον, είναι υποχρεωμένος να διαθέτει τον δέοντα
χρόνο ατομικά σε κάθε φοιτητή στις προβλεπόμενες
ώρες συναντήσεων για την υποστήριξη του σε ακαδημαϊκά θέματα.
2. Στην αρχή κάθε εξαμήνου και όχι αργότερα από
την δεύτερη εβδομάδα έναρξης των μαθημάτων, κάθε
διδάσκων του Δ.Δ.Π.Μ.Σ. είναι υποχρεωμένος, για κάθε
μάθημα που διδάσκει, να διανέμει στους φοιτητές την
ενημερωμένη έκδοση του αναλυτικού περιγράμματος
μαθήματος (course data collection form), σύμφωνα με
το υπόδειγμα της ΕΘΑΑΕ, το οποίο θα περιλαμβάνει επιπλέον τα εξής: την αναλυτική περιγραφή της εργασίας
καθώς και την καταληκτική ημερομηνία παράδοσης/
παρουσίασης, το όνομα και το περιεχόμενο ομιλίας του
εξωτερικού ομιλητή αν είναι γνωστό από την αρχή του
εξαμήνου, τις ώρες και ημέρες που μπορούν οι φοιτητές
να επικοινωνούν με τον καθηγητή, με κάθε πρόσφορο
τρόπο (τηλέφωνο, βίντεο - κλήση, email).
3. Κατά τη διάρκεια του εξαμήνου, για κάθε μάθημα,
δύνανται να προταθούν βαθμολογούμενες εργασίες για
εκπόνηση στο σπίτι με στόχο τη διασφάλιση παροχής
του αναγκαίου χρονικού περιθωρίου για αποδοτική μελέτη της σχετικής βιβλιογραφίας ή την κατάλληλη επε-
ξεργασία στοιχείων και την αποφυγή της σωματικής, συναισθηματικής και πνευματικής εξάντλησης (burnout).
Στο πνεύμα της προηγούμενης πρότασης του παρόντος
εδαφίου, οι προτεινόμενες εργασίες θα πρέπει να είναι
ευλόγου έκτασης και χρόνου απαιτούμενης εκπόνησης.
Ειδικότερα, όταν πρόκειται για απαλλακτικές εργασίες
της εξεταστικής διαδικασίας του μαθήματος και σε καμία
περίπτωση δεν θα πρέπει να ξεπερνούν τις 5.000 λέξεις.
Σε περίπτωση που σε κάποιο μάθημα αντιστοιχούν περισσότεροι του ενός διδάσκοντα, η ανάθεση εργασίας,
από μέρος ή το σύνολο αυτών, είναι σε αναλογία με τις
διδασκόμενες ώρες του καθενός από αυτούς. Για κάθε
εργασία που βαθμολογείται, οι διδάσκοντες-εξεταστές
είναι υποχρεωμένοι να παραδώσουν στη Γραμματεία
του Δ.Δ.Π.Μ.Σ., μέσα σε διάστημα 20 ημερών από την
ημερομηνία της καταληκτικής (deadline) ημερομηνίας
παράδοσης/παρουσίασης των εργασιών από τους φοιτητές, τη βαθμολογία της κάθε εργασίας. Σε περίπτωση
που υπάρχει διαφωνία εκ μέρους του φοιτητή σχετική
με την βαθμολόγηση της εργασίας. Ο διδάσκων είναι
υποχρεωμένος να επικοινωνήσει μαζί του με τη βοήθεια
των μέσων που περιγράφονται στην παρ. 2 του παρόντος
άρθρου.
4. Για την υποβολή των εργασιών, αλλά και την παρουσίαση αυτών όπου απαιτείται, ορίζεται συγκεκρι-
μένη ημερομηνία από την αρχή κάθε εξαμήνου. Όλες
οι εργασίες παραδίδονται στον διδάσκοντα καθηγητή
σε ηλεκτρονική μορφή. Παράταση των καθορισμένων
ημερομηνιών μπορεί να δώσει μόνο ο Διευθυντής του
Δ.Δ.Π.Μ.Σ., κατόπιν δικαιολογημένου αιτήματος από τον
διδάσκοντα καθηγητή ή ομάδας φοιτητών.
5. Ο κάθε διδάσκων Καθηγητής μπορεί να αναλάβει μέχρι 10 διπλωματικές διατριβές σε κάθε Ακαδημαϊκό έτος.
Άρθρο 16
Υποχρεώσεις - Δικαιώματα Φοιτητών
1. Οι μεταπτυχιακοί φοιτητές είναι υποχρεωμένοι να
παρακολουθούν τις παραδόσεις των μαθημάτων, να
υποβάλουν τις απαιτούμενες εργασίες για κάθε μάθημα
στις καθορισμένες προθεσμίες κατάθεσης, να συμμετέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
χουν στις προβλεπόμενες εξετάσεις και να σέβονται τους
διδάσκοντες και την ακαδημαϊκή δεοντολογία.
2. Οι φοιτητές μπορούν να απουσιάσουν μόνο για λόγους ανωτέρας βίας τους οποίους θα πρέπει να αιτιολο-
γήσουν επαρκώς με τα απαραίτητα δικαιολογητικά. Ο
μέγιστος επιτρεπόμενος αριθμός απουσιών ανά μάθημα
δεν μπορεί να υπερβαίνει το 20% του συνολικού αριθμού
των ωρών διδασκαλίας του μαθήματος. Σε περίπτωση
που οι απουσίες ξεπερνούν το παραπάνω όριο, ο φοιτητής δεν έχει δικαίωμα συμμετοχής στις εξετάσεις του
μαθήματος.
3. Η συμμετοχή στις προγραμματισμένες εξετάσεις
είναι υποχρεωτική.
4. Η λογοκλοπή (plagiarism), η αντιγραφή εργασιών
ή άλλου είδους μορφές ακαδημαϊκών αδικημάτων που
σχετίζονται με τις εργασίες (όπως η βεβαιωμένη ανάθεση μέρους ή συνόλου εργασιών σε τρίτους) οδηγούν
αυτόματα στο μηδενισμό της εργασίας ή και στην επανάληψη όλου του μαθήματος. Η ποινή εξαρτάται από
το ποσοστό της λογοκλοπής ή το είδος του αδικήματος
και της βαρύτητας αυτού και επιβάλλεται κατόπιν συμφωνίας του εξεταστή με το Διευθυντή του Δ.Δ.Π.Μ.Σ. Σε
περίπτωση που η προαναφερόμενη συμπεριφορά του
φοιτητή επαναληφθεί για δεύτερη φορά, τότε διαγράφεται οριστικά από το Δ.Δ.Π.Μ.Σ. Εφόσον σε μεταπτυχιακή
διπλωματική εργασία διαπιστωθεί περίπτωση εκτεταμένης λογοκλοπής (άνω του 25%), η Επιτροπή Σπουδών
του Δ.Δ.Π.Μ.Σ. αποφασίζει για την εκ νέου συγγραφή
της ή και για την οριστική διαγραφή του συγκεκριμένου
φοιτητή από το Δ.Δ.Π.Μ.Σ.
5. Οι φοιτητές υποχρεούνται να παρακολουθούν το
ηλεκτρονικό τους ταχυδρομείο καθώς και τις ανακοινώσεις που αναρτώνται στην ιστοσελίδα του Δ.Δ.Π.Μ.Σ.
6. Στο Πειθαρχικό Δίκαιο των φοιτητών εφαρμόζονται
ανάλογα οι αρχές και οι κανόνες του ποινικού δικαίου και
της ποινικής δικονομίας σύμφωνα με το Κεφάλαιο ΚΒ’
άρθρα 195-205 του ν. 4957/2022.
7. Οι μεταπτυχιακοί φοιτητές έχουν δικαίωμα συμμετοχής στην εκλογική διαδικασία ανάδειξης εκπροσώπων
στα συλλογικά όργανα του Διεθνούς Πανεπιστημίου της
Ελλάδος σύμφωνα με  το άρθρο 8 της υπ’ αρ. 123024/
Ζ1/6.10.2022 ΚΥΑ (Β’ 5220).
8. Να υποβάλουν αναφορές και αιτήματα στα αρμόδια
όργανα του Δ.Δ.Π.Μ.Σ. σχετικά με θέματα της φοίτησής
τους.
9. Στη περίπτωση που φοιτητής αποτυγχάνει στην εξέταση σε ένα ή περισσότερα μαθήματα του Δ.Δ.Π.Μ.Σ.
δύναται να επανεξετασθεί σε αυτά στην επαναληπτική
εξεταστική του Σεπτεμβρίου. Σε περίπτωση αποτυχίας
και στην εξεταστική του Σεπτεμβρίου, έχει δικαίωμα να
αιτηθεί να εξεταστεί από τριμελή εξεταστική επιτροπή,
η οποία θα οριστεί από την ΕΠΣ.
10. Το σύνολο των φοιτητών που είναι εγγεγραμμένοι
στο Δ.Δ.Π.Μ.Σ. συμμετέχουν στην υποχρεωτική αξιολόγηση του Προγράμματος που πραγματοποιείται στο
τέλος κάθε εξαμήνου και πριν από την εξεταστική περίοδο, μέσω Πληροφοριακού Συστήματος της Μονάδας
Διασφάλισης Ποιότητας του ΔΙ.ΠΑ.Ε. Οι ημερομηνίες και
η διαδικασία σύμφωνα με την οποία θα πραγματοποιείται η αξιολόγηση του μεταπτυχιακού προγράμματος
από τους φοιτητές, θα αναρτάται στην ιστοσελίδα του
Δ.Δ.Π.Μ.Σ. και θα ανακοινώνεται στους φοιτητές από
τους διδάσκοντες κάθε μαθήματος.
Άρθρο 17
Προετοιμασία Εκπόνηση Μεταπτυχιακής Διατριβής
Η διαδικασία ανάθεσης, εκπόνησης και κρίσης κάθε
μεταπτυχιακής διατριβής (ΜΔ) γίνεται σύμφωνα με τους
παρακάτω κανόνες:
1. Η ΜΔ εκπονείται, ατομικά από κάθε φοιτητή/τρια,
μετά την επιτυχή ολοκλήρωση των μαθημάτων του Α
και Β εξαμήνου, σύμφωνα με το πρόγραμμα σπουδών
του μεταπτυχιακού προγράμματος.
2. Οι φοιτητές/τριες καταθέτουν την δήλωση του προτεινόμενου θέματος της ΜΔ, το οποίο έχει επιλεγεί σε
συνεννόηση με έναν/μια επιβλέποντα/ουσα, σε ειδικό
έντυπο στην Γραμματεία του Δ.Δ.Π.Μ.Σ. σε ημερομηνίες που ορίζονται από την Γραμματεία, πριν την έναρξη
του Γ’ εξαμήνου. Η δήλωση του θέματος της ΜΔ, περιλαμβάνει τον τίτλο στην ελληνική και αγγλική γλώσσα,
περίληψη της προτεινόμενης εργασίας και είναι υπογεγραμμένη από τον/την προτεινόμενο/η επιβλέποντα/
επιβλέπουσα καθηγητή/τρια και τον/την φοιτητή/τρια.
3. Η αποδοχή της ερευνητικής πρότασης του μεταπτυχιακού φοιτητή από τον επιβλέποντα επικυρώνεται με από-
φαση της Επιτροπής Προγράμματος Σπουδών, η οποία
συγκροτεί την τριμελή εξεταστική επιτροπή, τα μέλη
της οποίας είναι ο/η επιβλέπων/ουσα και δύο μέλη από
τους διδάσκοντες, σύμφωνα με τα άρθρα 82 και 83 του
ν. 4957/2022 και  το άρθρο 4 του παρόντος κανονισμού.
4. Κατάλογος με προτεινόμενα θέματα διπλωματικών
εργασιών δημοσιοποιείται τον μήνα Μάιο και κάθε φοιτητής οφείλει να επιλέξει, το αργότερο μέχρι τα τέλη
Ιουλίου, το θέμα της ΜΔ του. Εναλλακτικά, ο/η φοιτητής/
φοιτήτρια μπορεί να προτείνει θέμα για την εκπόνηση
της ΜΔ σε συνεννόηση με διδάσκοντα του Δ.Δ.Π.Μ.Σ., ο
οποίος θα είναι ο/η προτεινόμενος/η επιβλέπων/ουσα
καθηγητής/τρια. Σε κάθε περίπτωση, ο επιβλέπων/ουσα
της ΜΔ του Δ.Δ.Π.Μ.Σ., συμπληρώνει και καταθέτει στη
Γραμματεία του Δ.Δ.Π.Μ.Σ. ειδικό έντυπο στο οποίο
αναγράφονται τα προσωπικά στοιχεία του/της φοιτητή/
τριας, το θέμα της ΜΔ και τα δυο ονόματα των προτεινόμενων μελών ΔΕΠ που θα είναι συνεξεταστές της ΜΔ,
σύμφωνα με το σημείο 2 του παρόντος άρθρου.
5. Ο/η φοιτητής/τρια με αίτηση του/της προς την Επιτροπή Προγράμματος Σπουδών και με σύμφωνη γνώμη
του/της επιβλέποντος/ουσας, δύναται να ζητήσει αλλαγή
του θέματος της μεταπτυχιακής διατριβής. Σε κάθε περίπτωση, για τη λήψη του ΜΔΕ ισχύει ο προβλεπόμενος
ανώτατος χρόνος φοίτησης.
6. Από τον ορισμό του θέματος έως την εξέταση της
ΜΔ δεν μπορούν να μεσολαβήσουν λιγότερο από δεκατρείς (13) εβδομάδες. Το αντικείμενο της ΜΔ πρέπει
να έχει ερευνητικό χαρακτήρα και να είναι πρωτότυπο.
Οι προδιαγραφές της συγγραφής της ΜΔ αναφέρονται
αναλυτικά στον Οδηγό Σπουδών, ο οποίος είναι αναρτημένος στην ιστοσελίδα του Δ.Δ.Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
7. Η γλώσσα συγγραφής της ΜΔ είναι η ελληνική ή η
αγγλική.
8. Μετά το πέρας της περιόδου της συγγραφής, ο/η
επιβλέπων/ουσα, περνά τη ΜΔ από έλεγχο λογοκλοπής (plagiarism) με το ειδικό πρόγραμμα που διαθέτει η
Γραμματεία του μεταπτυχιακού. Στη συνέχεια αποστέλλει
την ΜΔ σε ηλεκτρονική μορφή, στα μέλη της τριμελούς
εξεταστικής επιτροπής. Εφόσον υπάρχει θετική κρίση
από την τριμελή επιτροπή, ο/η επιβλέπων/ουσα υποβάλλει εγκριτικό σημείωμα της ΜΔ και ορίζεται από την
Επιτροπή Προγράμματος Σπουδών η ημερομηνία εξέτασης/παρουσίασης της ΜΔ.
9. Η μεταπτυχιακή διατριβή παρουσιάζεται από τον/
την φοιτητή/τρια και βαθμολογείται από την τριμελή εξεταστική επιτροπή. Ως τελικός βαθμός θεωρείται ο μέσος
όρος της βαθμολογίας των τριών βαθμολογητών. Η μεταπτυχιακή διατριβή βαθμολογείται στην κλίμακα 0-10 και
ως μικρότερος αποδεκτός αριθμός το 5. Σε περίπτωση
που η μεταπτυχιακή διατριβή κριθεί ανεπαρκής και γενικά
αξιολογηθεί με βαθμό μικρότερο του 5, οι εξεταστές οφείλουν εντός τριών ημερών να δώσουν γραπτές υποδείξεις
στον φοιτητή για τον τρόπο βελτίωσης της μεταπτυχιακής διατριβής. Ο φοιτητής οφείλει εντός 30 ημερών να
υποβάλει το διορθωμένο κείμενο της εργασίας του και να
εξετασθεί εκ νέου από την ίδια επιτροπή, η απόφαση της
οποίας, τη δεύτερη αυτή φορά, είναι τελεσίδικη.
10. Μετά την παρουσίαση την ΜΔ, η τριμελής επιτροπή
συντάσσει πρακτικό βαθμολόγησης στο οποίο αναγράφονται τυχόν παρατηρήσεις και ο τελικός βαθμός.
11. Ο/η φοιτητής/τρια δηλώνει υπεύθυνα, σε ειδικό
έντυπο το οποίο αποτελεί αναπόσπαστο τμήμα της ΜΔ,
ότι η διατριβή του/της δεν είναι προϊόν λογοκλοπής.
12. Η ολοκληρωμένη τελική ΜΔ κατατίθεται στη Γραμματεία από τον/την φοιτητή/τρια σε ηλεκτρονική μορφή
σε δύο (2) CD.
13. Η πνευματική ιδιοκτησία επί της Διπλωματικής Μεταπτυχιακής Εργασίας ανήκει στον υποψήφιο, ο οποίος
παραχωρεί στο ΔΙ.ΠΑ.Ε. για όλη τη διάρκεια προστασίας του έργου την μη αποκλειστική άδεια μη εμπορικής
χρήσης όλων των περιουσιακών εξουσιών επί του έργου
του, της χρήσης του για έρευνα και διδασκαλία συμπεριλαμβανομένων.
14. Η έκταση, η γραμματοσειρά, ο τρόπος συγγραφής
και οτιδήποτε άλλο σχετικό με τη δομή της ορίζονται
στον Οδηγό Σπουδών του Δ.Δ.Π.Μ.Σ.
Άρθρο 18
Αξιολόγηση του Δ.Δ.Π.Μ.Σ.
1. Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος/ουσας
από τους μεταπτυχιακούς/ές φοιτητές/τριες, οι οποίοι/
ες, σύμφωνα με τα προβλεπόμενα στο εσωτερικό σύστημα διασφάλισης ποιότητας του ΔΙ.ΠΑ.Ε. με τη λήξη
κάθε μαθήματος αξιολογούν συνολικά το μάθημα ως
προς το περιεχόμενο, τον τρόπο διδασκαλίας, τα προτεινόμενα συγγράμματα κ.τ.λ. Αποτελεί υποχρέωση του
κάθε φοιτητή/τριας να συμμετέχει στην αξιολόγηση,
όπως αναφέρεται και σ το άρθρο 11 του παρόντος κανονισμού.
Οι φοιτητές/τριες με τη λήξη κάθε μαθήματος και πρίν
από την εξεταστική περίοδο, αξιολογούν συνολικά το
κάθε μάθημα μέσω του ηλεκτρονικού συστήματος αξιολόγησης της Μονάδας Διασφάλισης Ποιότητας του
ΔΙ.ΠΑ.Ε. Σύμφωνα με τη συγκεκριμένη διαδικασία, οι φοιτητές/τριες λαμβάνουν ηλεκτρονικό μήνυμα (email) με
τη λίστα των μαθημάτων που έχουν δηλώσει στο τρέχον
εξάμηνο. Κάθε μάθημα είναι ένας σύνδεσμος (link) προς
το ερωτηματολόγιο αξιολόγησης μαθήματος. Η συλλογή και η διαχείριση των ερωτηματολογίων του φοιτητι-
κού δυναμικού υλοποιείται σε ένα μοντέρνο, φιλικό και
ασφαλές ηλεκτρονικό περιβάλλον, το οποίο διασφαλίζει
την απαραίτητη ανωνυμία.
Στο πληροφοριακό σύστημα έχουν πρόσβαση ο/η
Διευθυντής/τρια και όλοι οι Διδάσκοντες/ουσες του
Δ.Δ.Π.Μ.Σ., καθώς μέσω αυτού έχουν διαρκή ενημέρωση για τα αποτελέσματα της διαδικασίας ηλεκτρονικής
αξιολόγησης των μαθημάτων τους.
2. Η ΟΜΕΑ του Τμήματος στο πλαίσιο της αρμοδιότητας της αναφορικά με την παρακολούθηση του ΠΣ, στο
τέλος κάθε εξαμήνου αξιολογεί τα ερωτηματολόγια των
φοιτητών/τριών και παρουσιάζει τα αποτελέσματα της
ανάλυσής της στη Συνέλευση του Τμήματος.
3. Το Δ.Δ.Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της ακαδημαϊκής μο-
νάδας από την Εθνική Αρχή Ανώτατης Εκπαίδευσης. Στο
πλαίσιο αυτό αξιολογείται η συνολική αποτίμηση του
έργου που επιτελέστηκε από κάθε Π.Μ.Σ. του Τμήματος,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση
(παρ. 1 του άρθρου 87 του ν. 4957/2022).
4. Σε τακτά χρονικά διαστήματα (π.χ. διετία ή τριετία)
και με ευθύνη του/της Διευθυντή/τριας του Δ.Δ.Π.Μ.Σ.
συλλέγονται στοιχεία ώστε να είναι δυνατή η σύγκριση
του προγράμματος μαθημάτων και του περιεχομένου
τους μεταξύ του οικείου Π.Μ.Σ. και άλλων αντίστοιχων
Π.Μ.Σ. που προσφέρονται από Ιδρύματα του εσωτερικού
και εξωτερικού γνωστά για την πρωτοπορία τους.
5. Κατά τη λήξη της θητείας του Διευθυντή, δύναται
να συντάσσεται αναλυτικός απολογισμός του ερευνητικού και εκπαιδευτικού έργου και των λοιπών δραστη-
ριοτήτων του Δ.Δ.Π.Μ.Σ., με στόχο την αναβάθμιση των
σπουδών, την καλύτερη αξιοποίηση του ανθρώπινου δυναμικού, την βελτιστοποίηση των υφιστάμενων υποδο-
μών και την κοινωνικά επωφελή χρήση των διαθέσιμων
πόρων του Δ.Δ.Π.Μ.Σ., ο οποίος κατατίθεται στο Τμήμα
Δασολογίας και Φυσικού Περιβάλλοντος.
Άρθρο 19
Πόροι Δ.Δ.Π.Μ.Σ. - Οικονομική διαχείριση
Οι πόροι του Δ.Δ.Π.Μ.Σ. προέρχονται από τέλη φοίτησης. Η καταβολή των τελών φοίτησης, πραγματοποι-
είται από τον ίδιο τον/την φοιτητή/τρια. Τα δίδακτρα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
καταβάλλονται σε τρεις ισόποσες δόσεις, με την έναρξη
κάθε εξαμήνου.
Η διαχείριση των πόρων του Δ.Δ.Π.Μ.Σ. πραγματοποιείται από τον Ειδικό Λογαριασμό Κονδυλίων Έρευνας
(Ε.Λ.Κ.Ε.) του ΔΙ.ΠΑ.Ε. και κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση του Δ.Δ.Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του ΔΙ.ΠΑ.Ε.,
β) το υπόλοιπο ποσό των συνολικών εσόδων του
Δ.Δ.Π.Μ.Σ. διατίθεται για την κάλυψη των λειτουργικών
δαπανών του Δ.Δ.Π.Μ.Σ.
Άρθρο 20
Τέλη φοίτησης - Δωρεάν Φοίτηση - Υποτροφίες
Οι μεταπτυχιακοί φοιτητές για την παρακολούθηση
του Δ.Δ.Π.Μ.Σ. και απόκτηση του μεταπτυχιακού διπλώματος ειδίκευσης υποχρεούνται στην καταβολή τελών
φοίτησης.
Το ύψος των προβλεπόμενων τελών φοίτησης ανέρχεται στο ποσό των τριών 3.000 € τα οποία καταβάλλονται
σε τρεις (3) ισόποσες δόσεις ως εξής:
1η δόση με την εγγραφή και έναρξη του Α’ εξαμήνου
2η δόση με την έναρξη του Β’ εξαμήνου
3η δόση με την έναρξη του Γ’ εξαμήνου.
Σε περίπτωση εφάπαξ καταβολής των διδάκτρων θα
γίνεται μείωση 10%.
Η καταβολή των διδάκτρων γίνεται στον Ειδικό Λογαριασμό Κονδυλίων και Έρευνας (Ε.Λ.Κ.Ε.), ο οποίος είναι
αρμόδιος για τη διαχείρισή τους.
Οι μεταπτυχιακοί φοιτητές οφείλουν να καταβάλλουν
εγκαίρως τις οικονομικές τους υποχρεώσεις. Σε περίπτωση μη τήρησης των οικονομικών υποχρεώσεων είναι
δυνατή η προσωρινή αναστολή φοίτησης ή η διαγραφή
του φοιτητή από το Δ.Δ.Π.Μ.Σ. μετά από απόφαση της
Επιτροπής Προγράμματος Σπουδών. Σε περίπτωση διαγραφής, δεν επιστρέφεται το μέρος των διδάκτρων που
έχει ήδη καταβληθεί.
Οι εγγεγραμμένοι φοιτητές δύναται να φοιτούν δωρεάν εφόσον πληρούν τα οικονομικά ή κοινωνικά κρι-
τήρια του άρθρου 86 του ν. 4957/2022. Προϋπόθεση
για τη χορήγηση του δικαιώματος δωρεάν φοίτησης
λόγω οικονομικών ή κοινωνικών κριτηρίων είναι η πλήρωση προϋποθέσεων αριστείας κατά τον πρώτο κύκλο
σπουδών, που αντιστοιχεί κατ’ ελάχιστον στην κατοχή
βαθμού ίσου ή ανώτερου του επτάμιση με άριστα στα
δέκα (7,5/10), εφόσον η αξιολόγηση στον βασικό τίτλο σπουδών που προσκομίζεται για την εισαγωγή στο
Δ.Δ.Π.Μ.Σ. έχει πραγματοποιηθεί σύμφωνα με τη δεκάβαθμη κλίμακα αξιολόγησης Ανώτατου Εκπαιδευτικού
Ιδρύματος (Α.Ε.Ι.) της ημεδαπής, άλλως το κριτήριο αυτό
εφαρμόζεται αναλογικά σύμφωνα με την εκάστοτε κλίμακα αξιολόγησης, εφόσον ο προσκομιζόμενος τίτλος
σπουδών έχει χορηγηθεί από Ίδρυμα της αλλοδαπής.
Ο αριθμός και οι προϋποθέσεις χορήγησης των υποτροφιών ορίζονται από την Επιτροπή Προγράμματος
Σπουδών, σύμφωνα με τις προϋποθέσεις της παρ. 4 του
άρθρου 86 του ν. 4957/2022.
Η υποβολή των αιτήσεων για τη δωρεάν φοίτηση στο
Δ.Δ.Π.Μ.Σ. σύμφωνα με το παρόντα Κανονισμό πραγματοποιείται μετά την ολοκλήρωση της διαδικασίας εγγρα-
φής των φοιτητών στο Δ.Δ.Π.Μ.Σ.
Το Δ.Δ.Π.Μ.Σ. δύναται να χορηγεί δύο υποτροφίες κατ’
έτος στους αντίστοιχους πρωτεύσαντες αποφοίτους της
Σχολής Αξιωματικών της Πυροσβεστικής Ακαδημίας. Το
ύψος και η διαδικασία χορήγησης καθορίζονται με απόφαση της Επιτροπής Προγράμματος Σπουδών.
Άρθρο 21
Ακαδημαϊκός Σύμβουλος
Ο ακαδημαϊκός σύμβουλος καθοδηγεί και υποστηρίζει
τους μεταπτυχιακούς φοιτητές στο πρόγραμμα σπουδών
του Δ.Δ.Π.Μ.Σ.
Με απόφαση της Επιτροπής Προγράμματος Σπουδών,
ορίζεται η ανάθεση καθηκόντων ακαδημαϊκού συμβούλου στα μέλη ΔΕΠ του Δ.Δ.Π.Μ.Σ. με ετήσια θητεία, η
οποία αρχίζει την 1η Οκτωβρίου κάθε ακαδημαϊκού
έτους και μπορεί να ανανεώνεται με τη σύμφωνη γνώμη του ενδιαφερόμενου. Η ανάθεση ανά φοιτητή/τρια
διενεργείται με την αντιστοίχιση καταλόγου των μελών
ΔΕΠ του Δ.Δ.Π.Μ.Σ. με τον αντίστοιχο κατάλογο των εισακτέων φοιτητών/τριών εκάστου ακαδημαϊκού έτους.
Οι ακαδημαϊκοί σύμβουλοι σπουδών ενημερώνουν,
πληροφορούν και συμβουλεύουν τους φοιτητές σε θέματα των σπουδών τους, για την πρόοδο και την επιτυχή
ολοκλήρωσή τους.
Άρθρο 22
Μηχανισμός Διαχείρισης Παραπόνων Ενστάσεων των μεταπτυχιακών φοιτητών/τριών
του Δ.Δ.Π.Μ.Σ.
Οι μεταπτυχιακοί φοιτητές έχουν δικαίωμα υποβολής παραπόνων όσον αφορά στις σπουδές τους και για
το λόγο τούτο εγκαθιδρύεται και εφαρμόζεται ειδικός
μηχανισμός διαχείρισης παραπόνων στο Δ.Δ.Π.Μ.Σ. Τα
παράπονα υποβάλλονται ηλεκτρονικά στην ιστοσελίδα
του Δ.Δ.Π.Μ.Σ. μέσω ειδικής φόρμας και αποστέλλονται
μέσω ηλεκτρονικού ταχυδρομείου στον Διευθυντή του
Δ.Δ.Π.Μ.Σ.
Η πολιτική διαχείρισης παραπόνων απευθύνεται σε
ενεργούς μεταπτυχιακούς φοιτητές και αποσκοπεί στην
-στο πλαίσιο συμβιβαστικής επίλυσης διαφορών - επίλυση διαφωνίας ή προβλήματος, όπως ενδεικτικά:
i. Διαφωνία σε θέματα σπουδών και φοίτησης,
ii. ανάρμοστη συμπεριφορά από μέλος ακαδημαϊκού
ή διοικητικού προσωπικού ή συμφοιτητή,
iii. ελλιπής ενημέρωση φοιτητών/τριών από μέλος
ακαδημαϊκού ή διοικητικού προσωπικού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
1. Οι μεταπτυχιακοί φοιτητές δύνανται να υποβάλλουν παράπονο όταν ενέργεια ή απόφαση μ έλους του
Δ.Δ.Π.Μ.Σ. ή συλλογικού οργάνου δε συνάδει με το ισχύον νομοκανονιστικό πλαίσιο κ αι ιδίως με:
- Τον Κανονισμό του Π.Μ.Σ. και τον Οδηγό σπουδών,
- τον Κώδικα Ηθικής και Δεοντολογίας ή/και τις προβλεπόμενες διαδικασίες, που αφορούν στην ακαδημαϊκή
διδασκαλία και την έρευνα,
- την ορθολογική χρήση εγκαταστάσεων και υποδομών,
- την προστασία της πνευματικής ιδιοκτησίας και των
πνευματικών δικαιωμάτων,
- τη δέουσα ακαδημαϊκή συμπεριφορά και συμπεριφορά στο χώρο εργασίας,
- την τήρηση της ίσης μεταχείρισης, της ισότητας και
του σεβασμού της διαφορετικότητας,
- την τήρηση της νομοθεσίας όσον αφορά στην παρενόχληση και τη βία στο χώρο εργασίας.
2. Ο ι μεταπτυχιακοί φοιτητές έχουν δικαίωμα υποβολής παραπόνου:
- Στο Συνήγορο του Φοιτητή για θέματα που απαιτούν
τη διαμεσολάβηση μεταξύ μεταπτυχιακών φοιτητών και
καθηγητών ή διοικητικών υπηρεσιών του Ιδρύματος. Ο
Συνήγορος δεν παρεμβαίνει σε ουσιαστικά θέματα διδασκαλίας ή βαθμολόγησης σε εξετάσεις αλλά εξετάζει
μόνον φαινόμενα αυθαιρεσίας ή παραβίασης κανόνων
ηθικής κατά τη διενέργεια των εξετάσεων (γραπτών ή
προφορικών).
- Στην Επιτροπή Δεοντολογίας του Ιδρύματος για
παραβιάσεις κανόνων δεοντολογίας στο πλαίσιο των
σπουδών τους.
- Στην Επιτροπή Ισότητας των Φύλων για θέματα που
αφορούν έμφυλες διακρίσεις.
- Στον Υπεύθυνο Προστασίας Δεδομένων (DPO) για
θέματα που άπτονται της προστασίας των προσωπικών
δεδομένων.
3. Μηχανισμός διαχείρισης παραπόνων:
Στάδιο 1: Απευθείας Συμβιβαστική Επίλυση.
Άσκηση δικαιώματος ακρόασης: εξέταση παραπόνου του μεταπτυχιακού φοιτητή από μέλος Δ.Ε.Π. του
Δ.Δ.Π.Μ.Σ. Ο μεταπτυχιακός φοιτητής αναφέρει το παράπονο σε μέλος Δ.Ε.Π./Ε.ΔΙ.Π./Ε.Τ.Ε.Π. (στον υπεύθυνο
καθηγητή ή στον διδάσκοντα του μαθήματος ή στον
ακαδημαϊκό σύμβουλο) ή σε μέλος διοικητικού προσωπικού (στην προϊσταμένη γραμματείας), ανάλογα
με τη φύση του παραπόνου. Το μέλος του Δ.Δ.Π.Μ.Σ.
εξετάζει το παράπονο σε συνεργασία με τον φοιτητή
και προτείνει μία λύση. Στις περιπτώσεις όπου μετά την
ολοκλήρωση της διαδικασίας της απευθείας επίλυσης, ο
φοιτητής ενίσταται με την πρόταση επίλυσης ή η κατάσταση εξακολουθεί να είναι προβληματική, τότε μπορεί
να υποβάλει εντός 15 ημερών από την ημέρα εμφάνισης
του προβλήματος, γραπτώς το παράπονο του στον Ακαδημαϊκό του Σύμβουλο.
Στάδιο 2: Διαμεσολάβηση-Διοικητική Εξέταση.
Διαμεσολάβηση: Εξέταση του παραπόνου του μεταπτυχιακού φοιτητή από τον Ακαδημαϊκό Σύμβουλο. Ο
Ακαδημαϊκός Σύμβουλος εξετάζει το παράπονο σε συνεργασία με τον μεταπτυχιακό φοιτητή και προτείνει μία
λύση. Ο Ακαδημαϊκός Σύμβουλος δύναται να επικοινωνεί
και με άλλα μέλη του Δ.Δ.Π.Μ.Σ. με σκοπό να ζητήσει τη
συνδρομή τους για την επίλυση του προβλήματος.
Διοικητική εξέταση: Εξέταση του παραπόνου του φοιτητή από τη Συντονιστική Επιτροπή του Δ.Δ.Π.Μ.Σ. Η
Συντονιστική Επιτροπή δύναται, ανάλογα με φύση του
προβλήματος, να καλέσει σε ακρόαση τον φοιτητή και
να ζητήσει τη συνδρομή οποιουδήποτε μέλους ή οργάνου του Δ.Δ.Π.Μ.Σ. ή να παραπέμψει το παράπονο
στην Επιτροπή Προγράμματος Σπουδών. Εντός εύλογου χρονικού διαστήματος ενημερώνεται αρμοδίως ο
φοιτητής για τις αποφάσεις που έχουν ληφθεί σχετικά
με το παράπονο.
Στάδιο 3: Ένσταση και Οριστική Επανεξέταση παραπόνου.
Ένσταση ενώπιον της Επιτροπής Προγράμματος Σπουδών του Δ.Δ.Π.Μ.Σ. Η διαδικασία αυτή δύναται να ενερ-
γοποιηθεί μόνο σε περίπτωση που δεν έχει επιληφθεί
ήδη η Επιτροπή Προγράμματος Σπουδών του συγκεκριμένου θέματος στο πλαίσιο της Διοικητικής Εξέτασης. Η
απόφαση που λαμβάνεται από την Επιτροπή Προγράμματος Σπουδών, είτε στο πλαίσιο του Σταδίου 2 είτε του
Σταδίου 3 είναι οριστική.
Άρθρο 23
Ιστοσελίδα του Δ.Δ.Π.Μ.Σ.
Το Δ.Δ.Π.Μ.Σ. έχει την ιστοσελίδα του στην ελληνική και αγγλική γλώσσα. Η επίσημη ιστοσελίδα του
Δ.Δ.Π.Μ.Σ. ενημερώνεται διαρκώς και παρέχει όλες τις
πληροφορίες του Προγράμματος. Αποτελεί τον επίσημο χώρο ενημέρωσης των μεταπτυχιακών φοιτητών και
φοιτητριών. Στην ιστοσελίδα αναρτώνται:
- Το ΦΕΚ ίδρυσης του Δ.Δ.Π.Μ.Σ.,
- ο Κανονισμός Σπουδών του ΔΙΠΑΕ και ο Κανονισμός
Σπουδών του μεταπτυχιακού προγράμματος,
- ο Οδηγός Σπουδών του Δ.Δ.Π.Μ.Σ.,
- το Ακαδημαϊκό Ημερολόγιο του Δ.Δ.Π.Μ.Σ.,
- χρήσιμα έντυπα-πρότυπα.
Άρθρο 24
Απονομή Μεταπτυχιακού Διπλώματος
Ειδίκευσης
24.1 Μεταπτυχιακό Δίπλωμα Ειδίκευσης - Απονομή
Το Δ.Δ.Π.Μ.Σ απονέμει Μεταπτυχιακό Δίπλωμα Ειδίκευσης (ΜΔΕ) στην «Ανάλυση και Διαχείριση Ανθρω-
πογενών και Φυσικών Καταστροφών (MSc in Analysis
and Management of Manmade and Natural Disasters)».
Το Μεταπτυχιακό Δίπλωμα Ειδίκευσης είναι δημόσιο
έγγραφο. Ο τύπος του καθορίζεται σύμφωνα με απόφαση της της Συγκλήτου του ΔΙ.ΠΑ.Ε. Στον τίτλο του
αναφέρονται τα ΑΕΙ και τα τμήματα που απονέμουν το
δίπλωμα.
Υπογράφεται από τον/την Πρύτανη/ι, τον/την Πρόεδρο του Τμήματος, τον/την Γραμματέα ή τους/τις νόμι-
μους/ες αναπληρωτές/τριες τους.
Ο/Η φοιτητής/τρια που ολοκλήρωσε επιτυχώς τις μεταπτυχιακές σπουδές του/της ορκίζεται ενώπιον του/
της Πρύτανη ή του/της Αντιπρύτανη ή του/της Κοσμήτορα ως εκπροσώπου του Πρύτανη, του/της Προέδρου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
του Τμήματος, του/της Διευθυντή/Διευθύντριας του
Δ.Δ.Π.Μ.Σ. και του Διοικητή της Πυροσβεστικής Ακαδημίας, σε δημόσια τελετή, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον Πρόεδρο του Τμήματος Δασολογίας και Φυσικού Περιβάλλοντος μετά από εισήγηση του Διευθυντή
του Δ.Δ.Π.Μ.Σ. Οι υποψήφιοι διπλωματούχοι εγκρίνονται
από την Επιτροπή Προγράμματος Σπουδών που διαπιστώνει την επιτυχή ολοκλήρωση της φοίτησης προκει-
μένου να απονεμηθεί το ΜΔΕ (παρ. 2 του άρθρου 82 του
ν. 4957/2022).
Σε εξαιρετικές περιπτώσεις αδυναμίας φυσικής παρουσίας για σοβαρούς λόγους (π.χ. για λόγους υγείας, προ-
σωπικούς λόγους, κ.τ.λ.), με αίτηση του/της ενδιαφερομένου/ης αποφοίτου/ης που κατατίθεται στη Γραμματεία
του Δ.Δ.Π.Μ.Σ. έως και μία μέρα πριν την τελετή, δύναται
ο/η απόφοιτος να συμμετέχει σε τελετή ορκωμοσίας/
καθομολόγησης εξ αποστάσεως που πραγματοποιείται
την ημέρα της δια ζώσης τελετής ή σε επόμενη ημέρα
κατόπιν απόφασης του/της Προέδρου του Τμήματος Δασολογίας και Φυσικού Περιβάλλοντος σε συνεννόηση με
τον Διευθυντή του Δ.Δ.Π.Μ.Σ.
Ο όρκος δεν αποτελεί συστατικό στοιχείο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του τίτλου.
Στον απόφοιτο ή στην απόφοιτη του Δ.Δ.Π.Μ.Σ. μπορεί να
χορηγείται, πριν από την απονομή, βεβαίωση ότι έχει περατώσει επιτυχώς την παρακολούθηση του Προγράμματος.
Στους/στις διπλωματούχους χορηγείται ΜΔΕ σε Πάπυρο/Περγαμηνή, αντίγραφο διπλώματος ΜΔΕ συνοδευ-
όμενο από το παράρτημα διπλώματος και το πιστοποιητικό αναλυτικής βαθμολογίας.
Οι μεταπτυχιακοί/ες φοιτητές/τριες προκειμένου να
λάβουν είτε το ΜΔΕ είτε βεβαίωση περάτωσης σπουδών,
οφείλουν να έχουν ανταποκριθεί με επιτυχία σε όλες τις
ακαδημαϊκές υποχρεώσεις του Προγράμματος, και να
έχουν εξοφλήσει όλες τις οικονομικές τους υποχρεώσεις,
καθώς και τυχόν στη Βιβλιοθήκη του Ιδρύματος.
Το κείμενο και ο τύπος του απονεμομένου μεταπτυχιακού διπλώματος ειδίκευσης εγκρίνεται και δημοσιεύε-
ται με αποφάσεις των αρμοδίων οργάνων του Διεθνούς
Πανεπιστημίου της Ελλάδος.
Το κείμενο της ορκωμοσίας/καθομολόγησης έχει ως
εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
όρκον προ του Πρύτανη του Διεθνούς Πανεπιστημίου της Ελλάδος και του Διοικητή της Πυροσβεστικής
Ακαδημίας
ομνύω και πίστην καθομολογώ την δε.
Θα υπηρετήσω εις την ζωήν μου τας επιστήμας ταύτας,
με κοσμιότητα ηθών και σεμνότητα τρόπων ,
και με όσην μοι είναι δυνατόν ενθερμοτέραν αφοσίωσιν.
Θα  τας προαγάγω επί το τελειότερον και θα τας αναδείξω επί το λαμπρότερον,
δια την ολονέν επί περισσοτέρους εξάπλωσιν του θείου φωτός της αληθείας,
και θ΄αποφύγω να επιδεικνύω κενόσοφον προπέτειαν,
αντιστρατευόμενος εις τας ορθάς διδασκαλίας των άλλων,
και να διδάσκω αντίθετα των όσων ο ίδιος καλώς πιστεύω,
καπηλεύων τας επιστήμας ή καταισχύνων του επιστήμονος το υψηλόν λειτούργημα.
Εις την επίσημον της ώρας ταύτης υπόσχεσίν μου,
είθε να μου είναι ο Θεός αρωγός καθ’όλην μου την ζωήν.
Για όσους δεν επιθυμούν να δώσουν όρκο θρησκευτικού τύπου επιτρέπεται απλή επίκληση της
τιμής και συνείδησης τους ως εξής:
«Τοῦ Μεταπτυχιακοῦ Διπλώματος Εἰδικεύσεως τούτου
ἀξιωθείς/εῖσα/έντες,
παρέχω/ομεν κατά τήν ἐμήν/ἡμετέραν συνείδησιν πρό τοῦ Πρύτανη του Διεθνούς Πανεπιστημίου της
Ελλάδος
καὶ τοῦ Διοικητή της Πυροσβεστικής Ακαδημίας διαβεβαίωσιν τήνδε. Των
μέν ἐπιστημών ὡς οἷόν τε μάλιστα ἐν τῷ βίῳ ἐπιμελήσεσθαι κἀπί τό
τελειότερον αὐτάς προαγαγεῖν πειράσεσθαι, πᾶν δὲ ποιήσειν προθύμως
ὅ,τι ἂν μέλλῃ ἔς εὐσέβειαν οἴσειν καὶ κόσμον ἠθῶν καὶ σεμνότητα
τρόπων, μηδ’ ἐθελήσειν τἀναντία ὧν αὐτός/ή/οί γιγνώσκω/ομεν
διδάσκειν μηδέ καπηλεύειν τας ἐπιστήμας.».
Του Μεταπτυχιακού Διπλώματος Ειδίκευσης τούτου αξιωθείς,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 703/31.01.2024
24.2 Παράρτημα Διπλώματος
Σύμφωνα με τα άρθρα 14 και 15 του ν. 3374/2005 και
την υπό στοιχεία Φ5/89656/Β3/13-8-2007 υπουργική
απόφαση (Β’ 1466) τα Π.Μ.Σ. οφείλουν να οργανώνονται
με βάση το σύστημα μεταφοράς και συσσώρευσης πιστωτικών μονάδων.
Ως εκ τούτου, στο Δ.Δ.Π.Μ.Σ. εκδίδεται το Παράρτημα Διπλώματος αυτομάτως και χωρίς καμία οικονομική
επιβάρυνση στην ελληνική και στην αγγλική γλώσσα.
Το Παράρτημα Διπλώματος αποτελεί επεξηγηματικό έγγραφο που παρέχει πληροφορίες σχετικά με τη φύση, το
επίπεδο, το γενικότερο πλαίσιο εκπαίδευσης, το περιεχόμενο και το καθεστώς των σπουδών, οι οποίες ολοκλη-
ρώθηκαν με επιτυχία και δεν υποκαθιστά τον επίσημο
τίτλο σπουδών ή την αναλυτική βαθμολογία μαθημάτων
που χορηγούν τα Ιδρύματα.
24.3 Ανάκληση Τίτλου
Μεταπτυχιακό Δίπλωμα Ειδίκευσης που χορηγήθηκε
είναι δυνατόν να ανακληθεί ή ακυρωθεί αν αποδειχθεί
ότι δεν συνέτρεχαν την περίοδο της απόκτησής του οι
εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της Επιτροπής Προγράμματος Σπουδών η
οποία κοινοποιείται στον Πρύτανη του Ιδρύματος και
στον Διοικητή της Πυροσβεστικής Ακαδημίας.
Άρθρο 25
Γραμματειακή Υποστήριξη του Δ.Δ.Π.Μ.Σ.
Τη γραμματειακή και διαχειριστική υποστήριξη του
Δ.Δ.Π.M.Σ. και των οργάνων τα οποία λειτουργούν στο
πλαίσιο αυτού παρέχει η Γραμματεία του Δ.Δ.Π.Μ.Σ.
η οποία στελεχώνεται ειδικά για την υποστήριξη του
Δ.Δ.Π.Μ.Σ. μετά από σχετική προκήρυξη καθώς και από
Διοικητικό Προσωπικό του Ιδρύματος, με πρόσθετη
απασχόληση σε ώρες εκτός του νόμιμου ωραρίου του.
Αντικείμενο της Γραμματείας του Δ.Δ.Π.Μ.Σ. είναι:
- Ο συντονισμός της οργανωτικής, διοικητικής και
γραμματειακής υποστήριξης του έργου και πιο συγκεκριμένα η οργανωτική υποστήριξη της διαδικασίας επι-
λογής φοιτητών, η ολοκλήρωση εγγραφών και η τήρηση
μητρώου μεταπτυχιακών φοιτητών.
- Η τήρηση αρχείου οικονομικής παρακολούθησης του
έργου, η σύνταξη προϋπολογισμού και απολογισμού, η
διοικητική υποστήριξη για την ολοκλήρωση προμηθειών εξοπλισμού, υλικών και υπηρεσιών, σύμφωνα με την
ισχύουσα νομοθεσία.
- Η γραμματειακή υποστήριξη συλλογικών οργάνων, η
αλληλογραφία και τήρηση αρχείου, η οργανωτική προετοιμασία εκδηλώσεων και δράσεων προβολής.
Η επιλογή της γραμματείας γίνεται μετά από προκήρυξη και η απόφαση επικυρώνεται από την Επιτροπή
Προγράμματος Σπουδών. Σε περίπτωση που ανήκει στο
διοικητικό προσωπικό του Ιδρύματος η απασχόληση είναι υπερωριακή με επιπλέον αμοιβή.
Η διάρκεια της θητείας είναι ετήσια με δυνατότητα
ανανέωσης μετά από αιτιολογημένη εισήγηση του Διευθυντή του Δ.Δ.Π.Μ.Σ, και επικύρωση της απόφασης
από την Επιτροπή Προγράμματος Σπουδών. και επικύρωση. Η χρηματοδότηση βαρύνει τον προϋπολογισμό
του Δ.Δ.Π.Μ.Σ. Με απόφαση της Επιτροπής Προγράμματος Σπουδών ορίζεται το είδος της σύμβασης, το ύψος
της αμοιβής και οτιδήποτε αφορά την εργασιακή σχέση
σύμφωνα με την κείμενη νομοθεσία.
Άρθρο 26
Οδηγός Σπουδών
Κάθε χρόνο εκδίδεται Οδηγός Σπουδών του Δ.Δ.Π.Μ.Σ.
και διανέμεται στους μεταπτυχιακούς φοιτητές ηλεκτρονικά.
Άρθρο 27
Παράταση του Δ.Δ.Π.Μ.Σ.
Η χρονική διάρκεια λειτουργίας του Δ.Δ.Π.Μ.Σ. δύναται
να παρατείνεται σύμφωνα με  το άρθρο 80 παρ. 3γ του
ν. 4957/2022.
Άρθρο 28
Αναθεώρηση του Εσωτερικού Κανονισμού
Λειτουργίας του Δ.Δ.Π.Μ.Σ.
Οι διατάξεις του παρόντος Κανονισμού μπορεί να αναθεωρούνται με απόφαση της Επιτροπής Προγράμματος
Σπουδών, θετικής γνώμης της Επιτροπής Μεταπτυχιακών Σπουδών του ΔΙ.Π.Α.Ε., έγκριση της Συγκλήτου του
ΔΙ.ΠΑ.Ε. και δημοσίευση στην Εφημερίδα της Κυβερνήσεως.
Άρθρο 29
Τελική Διάταξη
Οποιοδήποτε θέμα του Δ.Δ.Π.Μ.Σ. δεν ρυθμίζεται στον
παρόντα Κανονισμό θα ρυθμίζεται με αποφάσεις των αρμόδιων οργάνων σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιανουαρίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ

[Source: 20240200703.pdf | Tokens: 66971]